**PANEVĖŽIO SPECIALIOJI MOKYKLA-DAUGIAFUNKCIS CENTRAS**

**2018 METŲ VEIKLOS**

**ATASKAITA**

2019-02-20

Panevėžys

**I. ĮSTAIGOS  VEIKLOS ATASKAITOS SANTRAUKA**

Panevėžio specialioji mokykla-daugiafunkcis centras 2018 metais baigė 24- uosius, kaip įstaigos veiklos metus, ir 9-uosius Centro, kaip švietimo įstaigos mokslo metus .

Centro pedagoginė bendruomenė, kiti su lankytojais dirbantys specialistai, atsižvelgdami į centro 2014-2018 metų Strateginį planą, kuriam pritarta Panevėžio miesto savivaldybės administracijos švietimo skyriaus vedėjo 2014 m. gegužės 20 d. įsakymu Nr. VĮ-155, vadovaudamasi įstaigos nuostatais, patvirtintais Panevėžio miesto savivaldybės tarybos 2018 m. rugpjūčio 30 d. sprendimu Nr. 1-261, bei kitais teisės aktais, reglamentuojančiais jos veiklą, siekė pagrindinio tikslo - Valstybės švietimo ir socialinės politikos vykdymas, kuriant specialiųjų poreikių ugdytinių saugią aplinką, gerinant ugdymo(si) sąlygas, užtikrinant įstaigos veiklos kokybės tobulinimą**“,** siekė sudaryti lygias galimybes kiekvienam įstaigos lankytojui ugdytis pagal individualizuotas ugdymo programas, socializuotis sveikoje ir saugioje aplinkoje, gauti kokybišką įvairių specialistų pagalbą. Ypatingas dėmesys buvo skiriamas ugdytinių tinkamoms pedagoginėms, socialinėms ir ugdymo sąlygoms sudaryti, rengti juos savarankiškam gyvenimui ir integracijai visuomenėje, įstaigos aplinkos, kurioje ugdomi ir gauna paslaugas specialiųjų poreikių asmenys, sąlygų gerinimui, informacinių technologijų taikymui. Visi ugdymo ir globos bei slaugos paslaugas teikiantys specialistai, tenkindami individualius specialiųjų poreikių asmenų ugdymosi ir kitus būtinus kasdienius poreikius, teikė jiems specialiąsias paslaugas, stiprinančias fizinę ir emocinę jų būseną, koreguojančias specialiuosius pažintinius, kalbinius ir komunikacinius bei sveikatos sutrikimus, tuo tikslu organizavo paslaugų gavėjams vertybinėmis nuostatomis grįstą ugdymą ir ugdė tuos įgūdžius ir gebėjimus, kurie padėtų jiems gyventi visuomenėje kuo mažiau būnant pasyviais stebėtojais, galinčiais maksimaliai realizuoti savo įgimtas galias – fizines, intelektines ir dvasines.

2018 metų veiklos prioritetai: psichinės bei fizinės sveikatos stiprinimo tęstinumas; kokybiškų švietimo pagalbos ir socialinių paslaugų, atliepiančių ugdytinių poreikių patenkinimą ir galias, prieinamumo užtikrinimas; savarankiškos ir atsakingos Centro bendruomenės kūrimo tęstinumas; maksimalus ugdytinių užimtumas ir saviraiškos poreikių tenkinimas.

2018 m. veiklos plane numatytos priemonės padėjo sklandžiai organizuoti ne tik ugdymo procesą, bet ir socialinių bei kitų lankytojams būtinų paslaugų teikimą, turėjo teigiamos įtakos įstaigos pasiekimams bei rezultatams.

Panevėžio specialiosios mokyklos-daugiafunkcio centro strateginis planas 2014-2018 metams, pritarta Panevėžio miesto savivaldybės administracijos švietimo skyriaus vedėjo 2014-05-20 įsakymu Nr. VĮ-155 „Dėl pritarimo Panevėžio Kazimiero Paltaroko gimnazijos strateginiam planui 2014-2016 metams ir Panevėžio specialiojo ugdymo centro strateginiam planui 2014-2018 metams“. Strateginis planas dera su šalies, savivaldybės, švietimo politika ir strategija, tenkina bendruomenės narių poreikius.

Metinis 2018 m. švietimo ir ugdymo veiklos planas parengtas remiantis strateginio plano užsibrėžtomis kryptimis ir tikslais, praėjusių metų veiklos SSGG analize. Savivaldos institucijų nariai aktyviai dalyvauja įgyvendinant įstaigos veiklos programą, tariasi dėl bendradarbiavimo. Skatinama iniciatyva teikiant siūlymus ir idėjas.

Panevėžio specialiosios mokyklos-daugiafunkcio centro misija yra puoselėti visas neįgalaus ugdytinio galias, taip pat ir plėtoti partnerystės ryšius su vaikų tėvais ir šeimomis. Centro filosofija teigia, kad visi vaikai, nepaisant gebėjimų lygio turi būti ugdomi, vertinami ir skatinami įgyti žinių bei įgūdžių, kurių jiems prireiks gyvenime.

Panevėžio specialioji mokykla-daugiafunkcis centras yra ne tik bendro lavinimo (specialioji mokykla, turinti lavinamąsias klases) švietimo įstaiga, tačiau ir įstaiga teikianti socialinės globos paslaugas.Panevėžio miesto savivaldybės tarybos 2018 m. rugpjūčio 30 d. sprendimu Nr. 1-261 pakeisti Centro nuostatai, kuriuose įtvirtina nauja institucinė (trumpalaikės) socialinės globos paslauga likusiems be tėvų globos Panevėžio miesto vaikams su vidutine, sunkia ir labai sunkia negalia. Centras gavo higienos pasą šiai paslaugai teikti. Šia nauja paslauga praplečiamos Centro teikiamos socialinės paslaugos.

Panevėžio miesto savivaldybės socialinių reikalų skyrius sudaro sutartis dėl socialinių paslaugų ir nustatoma paslaugos kaina. Centras teikia šias dienos socialinės globos paslaugas: informavimo, konsultavimo, tarpininkavimo ir atstovavimo, bendravimo, laisvalaikio organizavimo, maitinimo organizavimo, asmeninės higienos paslaugų organizavimo, pagalba rengiantis, maitinantis, prausiantis ir kt. pobūdžio pagalba, kasdienio gyvenimo įgūdžių ugdymo ir palaikymo, darbinių įgūdžių ugdymo, sveikatos priežiūros, transporto organizavimo, laikino apnakvindinimo (papildomai mokama 6.86 € už naktį) ir kitas paslaugas, reikalingas asmeniui pagal jo savarankiškumo lygį.

Teikiamų socialinių paslaugų sąrašas patvirtintas Panevėžio miesto savivaldybės tarybos 2017 m. spalio 23 d. sprendimu Nr. V-84 „Dėl savivaldybės tarybos 2015 m. gruodžio 22d. sprendimo Nr. 1-340 ,,Dėl dienos maitinimo įkainio, teikiamų socialinių paslaugų sąrašo Panevėžio specialiojoje mokykloje-daugiafunkciniame centre patvirtinimo ir savivaldybės tarybos 2011 m. rugsėjo 29 d. sprendimo Nr. 1-9-5 pripažinimo netekusiu galios“. Lankytojui yra sudaromos dvi atskiros sutartys tarp Centro ir ugdytinių atstovų (tėvų ar globėjų): ugdymo sutartis bei socialinių paslaugų teikimo sutartis, kuriems teikiamo dienos socialinės globos paslaugos. Centre kiekvienam ugdytiniui, socialinių paslaugų gavėjui sudaromi individualūs dokumentai - Individuali ugdymo(si) programa ir Individualus socialinės globos planas, apimantis visas specialiojo ugdymo, globos ir slaugos paslaugas. Du kartus metuose Individuali ugdymo programa ir Individualus socialinės globos planas yra peržiūrimi, analizuojama jų vykdymo eiga, aptariamos sėkmės ir trukdžiai. Šių programų svarstymuose būtinai dalyvauja vaiko tėvai, kiti šeimos nariai, specialistų komanda. Specialistai atsižvelgia į tėvų rekomendacijas, pastabas dėl ugdymo tikslų, teikia jiems metodinę paramą. Kiekvieną pusmetį su vaiku dirbantys specialistai vertina ir planuose pažymi vaiko pasiekimus.

Centras stengiasi prisitaikyti prie vaiko ir jo šeimos poreikių. Kiekvienas čia lankantis vaikas turi tik jam būdingų sveikatos, elgesio, negalios ypatumų, tik jo šeimą, artimuosius. Artimieji, šeimos nariai yra vaiko natūralus ryšys su visuomene, todėl labai svarbu yra įtraukti šeimos narius į vaiko ugdymo procesą. Neįgalaus vaiko socialinis gyvenimas, bendravimo poreikio patenkinimas tiesiogiai priklauso nuo jo šeimos požiūrio, galimybių ir pastangų kuo daugiau integruoti vaiką į visuomenę.

Grupių/klasių patalpos pilnai atitinka patvirtintas higienos normas, 2018 metais įrengtas naujas liftas.

Esant finansų trūkumui, nors ir kaip buvo taupoma, nebuvo galimybių remontuoti pastato išorės, įsigyti naujos technikos, mokymo priemonių, pilnai įrengti lauko žaidimų aikštelės.

**II. ĮSTAIGOS VEIKLAI ĮTAKOS TURĖJUSIŲ VEIKSNIŲ APŽVALGA**

Mažėjant mokyklinio amžiaus vaikų skaičiui, atsiradus laisvoms vietoms, iškilo būtinybė plėsti dienos socialinės globos paslaugas suaugusiems. Pilnai veikia dvi socialinės globos grupės suaugusiems asmenims nuo 21 iki 40 metų amžiaus (12 lankytojų).

Panevėžio specialioji mokykla-daugiafunkcis centras turi šias licencijas socialinėms paslaugoms teikti:

Institucinė socialinė globa (dienos) vaikams su negalia.

Institucinė socialinė globa (dienos) suaugusiems asmenims su negalia.

Įstaigos asmens sveikatos priežiūros:

Slaugos-bendrosios slaugos,

Kitą ambulatorinės asmens sveikatos priežiūros-kineziterapijos.

Odontologinės priežiūros (pagalbos).

Centras turi specialiųjų lėšų, kurias gauna iš ugdytinių tėvų (globėjų) už Centre teikiamas socialinės globos paslaugas. Mokama pagal norminius aktus, reglamentuojančius socialinių paslaugų apmokėjimą, už naktinę grupę –6.86 €, už teikiamas socialines paslaugas – 20% sumos nuo gaunamų vaiko išmokų (vidutiniškai apie 90 €). Visi centrą lankantys vaikai yra socialiai remtini.

Centrą lankė 3 vaikai iš Panevėžio rajono, už jų išlaikymą (pagal sutartį) moka Panevėžio rajono savivaldybė, pagal Panevėžio miesto tarybos parvirtintą globos kainą -637€. Centre veikia 1 ikimokyklinė grupė ir 4 specialiųjų (lavinamųjų) klasių komplektai:

2019-01-02 Viso: 20 mokinių( iš jų 1 ikimokyklinio amžiaus, namų mokymas 1 mokiniui )

12 suaugusių asmenų, gaunančių socialinės globos paslaugas**.** 1 mergaitė (Rožyno progimnazija) gauna tik dienos socialinės globos paslaugas. Iš viso: 33centro vaikai ir jaunuoliai.

2018-2019 m. m. mokykloje vykdomos individualizuotos ugdymo programos :

1. Ikimokyklinio ugdymo individualizuota ugdymo programa..

2. Pradinio ugdymo individualizuota ugdymo programa.

3. Pagrindinio ugdymo individualizuota ugdymo programa.

4. Socialinių įgūdžių ugdymo individualizuota ugdymo programa.

Sukomplektuoti 4 lavinamųjų klasių komplektai: 2 jungtinės klasės, 2 socialinių įgūdžių ugdymo, 1 ikimokyklinio amžiaus vaikų grupė.

Lavinamųjų klasių mokinių pasiekimai pažymiais nevertinami.

Priimant į mokyklą, prašymai patenkinami 100 %. Mokyklai nėra priskirta aptarnavimo teritorija.

Įgyvendinant individualizuotas ugdymo programas, užtikrinamas ugdymo prieinamumas

visiems centro ugdytiniams. Atsižvelgiant į kiekvieno vaiko reikmes ir galimybes teikiama pedagoginė, socialinė ir kita reikalinga pagalba. Mažos ugdytinių intelektinės galimybės apsunkina ugdymo procesą bei pasiekimų rezultatą.

**Diagramose pavaizduotos centro ugdytinių ugdymosi galimybės 2018 metais.**

Centras organizuoja vaikų pavėžėjimą savo įstaigos transportu, turime mikroautobusą VW Crafter, ir iš LR Švietimo ir mokslo ministerijos gautas ir pritaikytas autobusas VW Crafter Altas neįgaliųjų poreikiui (įrengtas neįgaliųjų kėlimo liftas), yra lydintis darbuotojas.

Organizuojamas trijų kartų per dieną maitinimas, nakvojantiems vaikams – keturių kartų maitinimas. Maitinimas organizuojamas pagal su Maisto ir veterinarijos tarnyba patvirtintus valgiaraščius ir gydytojų rekomendacijas.

Maitinimo įkainiai patvirtinti 2017-09-28 Panevėžio miesto savivaldybės tarybos sprendimu „Dėl savivaldybės tarybos 2015 m .gruodžio 22 d. sprendimo Nr.1-340 „Dėl dienos maitinimo įkainio, teikiamų socialinių paslaugų sąrašo Panevėžio specialiojoje mokykloje-daugiafunkciame centre patvirtinimo ir savivaldybės tarybos 2011 m. rugsėjo 29 d. sprendimo Nr.1-9-5 pripažinimo netekusiu galios“ pakeitimo“ .

Pagal sveikatos priežiūros įstaigos reikalavimus, pacientai yra apdrausti sveikatos priežiūros įstaigų civilinės atsakomybės už padarytą žalą privalomuoju draudimu. Įstaigoje yra įrengtas atitinkantis reikalavimus(yra higienos pasas) medicinos kabinetas.

Prastėjanti demografinė padėtis ir specialiųjų poreikių mokinių integravimo į bendrojo lavinimo mokyklas galimybės mažina mokinių skaičių, Centre lieka ypač sunkią negalią turintys ugdytiniai, kurių itin mažos fizinės ir intelektinės galimybės apsunkina ugdymo procesą ir sėkmingą veiklos programos realizavimą.

Centre kuriamas mikroklimatas, kuriame vyrauja pasitikėjimas, bendravimas ir bendradarbiavimas su tėvais, tenkinami ugdytinių ir tėvų poreikiai, užtikrinamas fizinis, emocinis, socialinis saugumas.

**III. ĮSTAIGOS VYKDYTA VEIKLA IR PASIEKTI REZULTATAI**

**2018 metų veiklos tikslai ir uždaviniai:**

**1. Tikslas** – užtikrinti švietimo pagalbos prieinamumą specialiųjų ugdymosi poreikių turintiems asmenims, prioritetine ugdymo metodika pripažįstant integralaus ugdymo principo metodiką.

**Uždaviniai:**

**1.1.** įgyvendinti individualizuotas ugdymo programas, siekiant formaliojo ir neformaliojo ugdymo integralumo bei motyvuojančios edukacinės aplinkos patobulinimo;

**1.2**. sudaryti palankias sąlygas ugdymo specialistų profesiniam tobulėjimui bei motyvacijai dalintis savo sėkmės istorijomis.

**2. Tikslas**– užtikrinti sėkmingą ugdytinių socializaciją, ugdant socialinius įgūdžius ir plėtojant jų patirtį, įgytą įstaigoje, šeimoje ir visuomenėje.

**Uždaviniai:**

**2.1.**sudaryti tinkamas sąlygas kokybiškam dienos socialinių paslaugų teikimui ir socialinių įgūdžių ugdymo programų vykdymui;

**2.2.**sustiprinti Centro bendruomenės narių bei socialinių partnerių bendradarbiavimą, puoselėjant vertybines nuostatas;

**2.3.** organizuoti ugdytinių užimtumą, tenkinant jų pažintinius, lavinimosi ir saviraiškos poreikius**.**

Siekiant įgyvendinti pirmąjį tikslą, buvo numatyti du uždaviniai ir priemonės jų įgyvendinimui**.**

**Veiklos tikslų įgyvendinimas**

**Pirmojo uždavinio įgyvendinimas:**

Laukiamas rezultatas: numatytų priemonių įvykdymo dėka sukurta veiksminga švietimo pagalbos sistema, skatinanti mokinius ugdytis, užtikrinanti motyvuojančią ir saugią edukacinę aplinką. Mokiniai gaus jų poreikius bei gebėjimus atitinkantį individualizuotą ir jiems aktualų ugdymą.

Parengtas mokslo metų ugdymo planas – pagrindinis dokumentas, reglamentuojantis ugdymo organizavimą mokykloje; parengti (pusmečiams) ir vykdomi individualūs ugdymo planai (IUP) kiekvienam ugdytiniui (sausio mėn.-24), užtikrinantys ugdymo(si) prieinamumą visiems Centro ugdytiniams; įvertinti priešmokyklinės grupės vaikų socialiniai gebėjimai ir pasirengimas mokyklai; ištirtas neformaliojo ugdymo poreikis ir jo pagrindu parengta mokinių pomėgius bei saviraiškos poreikius tenkinanti programa, sistemingai stebimos ir analizuojamos veiklos (ne mažiau kaip po 2-3 kiekvieno mokytojo), nustatyta tvarka vyks mokslo metų (pusmečiais) rezultatų analizė, padėsianti ieškoti ir surasti problemas ir priežastis (įvyks ne mažiau 5 mokytojų ir metodinės tarybos posėdžių), vyks administracijos pasitarimai, VGK susirinkimai (ne mažiau 4 komisijos susirinkimai) švietimo pagalbos teikimo efektyvumo klausimais (rezultatas - išvados ir parengtos rekomendacijos); parengti, tobulinami ir, esant poreikiui, koreguojami ilgalaikiai mokomųjų dalykų planai (8 mokomųjų dalykų- pagrindinio ugdymo ir 12-socialinių įgūdžių ugdymo); vyks tikslingas vadovėlių ir specialiųjų mokymo priemonių parinkimas kiekvienam mokiniui individualiai; daugės integruotų bei netradicinėje aplinkoje vedamų veiklų, didinančių pamokos (veiklos) kokybę (pravestos 7-8 integruotos atviros veiklos, iki 30 % veiklų vyks netradicinėje aplinkoje); parengta netradicinėje aplinkoje vestų veiklų forma, ją pildo visi (100%) pedagogai, vedantys tokias veiklas; 99 % pedagogų dalyvaus kvalifikacijos tobulinimo renginiuose švietimo pagalbos teikimo klausimais (ne mažiau 5 dienų); tradicinių – sveikatos ir kalbos mėn. renginiuose dalyvaus ne mažiau 90% tuo metu mokyklą lankančių ugdytinių; pagerinta Centro infrastruktūra, sustiprinta materialinė bazė, parengto projekto dėka tęsiamas lauko žaidimų aikštelės pritaikymas, atnaujintos vidaus patalpos (edukacinės erdvės) – 5 gr., relaksacijos kab. Numatytų priemonių dėka vyks ne tik teikiamos švietimo pagalbos efektyvinimas, bet jų vykdymas prisidės ir prie ugdytinių sveikatos stiprinimo, fizinio aktyvumo, kasdienių įgūdžių ir pozityvaus elgesio ugdymo.

Pasiektas rezultatas. Įgyvendinant šį uždavinį, ypatingas dėmesys buvo skiriamas formaliojo ir neformaliojo ugdymo integravimui bei ugdymo diferencijavimui – ugdymo tikslų, uždavinių, mokymo ir mokymosi turinio, metodų, mokymo(si) priemonių, mokymosi aplinkos, pasiekimų vertinimo pritaikymui mokinių skirtybėms. Parengtas pagrindinis ugdymo organizavimą reglamentuojantis dokumentas - Centro bendrasis 2018-2019 mokslo metų individualizuotų ugdymo programų ugdymo planas. Pedagogai ir kiti vaikų ugdytojai, atsižvelgdami į vaiko raidos lygį ir unikalų kiekvieno jų patirties kaupimo būdą, individualizavo ir planavo jiems tokią veiklą, kuri leido užtikrinti kiekvieno jų patirties kaupimą, fizinės bei psichologinės sveikatos saugojimą ir stiprinimą, pagrindinių jų poreikių – saugumo, aktyvumo, saviraiškos tenkinimą: 2 kartus per mokslo metus parengtos ir vykdytos (pusmečiams: sausio ir rugsėjo mėn.) tęstinės individualios ugdymo programos(2018m. sausio mėn. parengtos 24IUP, rugsėjo mėn.-21) kiekvienam ugdytiniui (pagal BUP pritaikymo rekomendacijas), atitinkančios jų poreikius, interesus, psichines ir fizines galias. Pedagogai ir kiti švietimo pagalbą teikiantys specialistai, siekdami parengti kokybiškas individualizuotas programas ir jas įgyvendinti, kėlė savo dalykinę kvalifikaciją seminaruose ar individualiai , IUP vykdymas sistemingai aptartas VKG (10posėdžiai),metodinėse grupėse, Centro tarybos bei mokytojų tarybos posėdžiuose. Darbuotojų atsakomybės už teikiamos švietimo pagalbos kokybę, ugdymo bei teikiamų paslaugų analizei ataskaitiniu laikotarpiu įvyko 9 Centro tarybos ir 3mokytojų tarybos posėdžiai, kuriuose išsamiai aptarti: metų pradžioje -Strateginio plano 2017 m. numatytų priemonių tikslams pasiekti įgyvendinimas, 2017 m. veiklos plano vykdymas (lauktas rezultatas, pasiektas rezultatas, neįvykdytų priemonių priežastys ir pan.), pristatyti naujų mokslo metų (2018-2019 ) mokyklos ugdymo planai (pradinio, pagrindinio ir socialinių įgūdžių ugdymo), sistemingai analizuotas (kiekvieną ketvirtį) vaikų sergamumas ir lankomumas, pristatyti 2018 m. Centro veiklos bei grupių/klasių darbo su vaiko šeima mokslo metų planai, analizuoti pusmečių/metiniai mokslo metų rezultatai, mokinių kėlimas į aukštesnes klases bei atitinkamų ugdymo programų baigimo klausimai, atlikta 2017-2018 m. m. ugdymo proceso priežiūros plano vykdymo analizė ir pristatytas 2018-2019m.m. planas, aptartos stebėtos mokytojų pamokos, aptartas 5 ugdymo dienų 2018-2019m.m. organizavimas pagal Švietimo ir jaunimo reikalų skyriaus pateiktus įvardintų dienų veiklos planus. Švietimo pagalbos efektyvinimas vykdant formalųjį ir neformalųjį ugdymą bei siekiant jų integralumo ir modernizuojant edukacines erdves, pritaikant jas mokinių poreikiams, planingai aptartas ir metodinės tarybos posėdžiuose (įvyko 18 posėdžių) bei metodinių renginių metu, 17 VGK posėdžiuose, juose analizuotas ir vykdytos projektinės veiklos efektyvumas ugdymo kokybei siekti. Įvertinti priešmokyklinės grupės ugdytinio socialiniai gebėjimai ir pasirengimo mokyklai, ištirtas neformaliojo ugdymo poreikis.

Kiekvienas mokytojas rengė ilgalaikius mokomųjų dalykų (veiklų) planus (8 mokomųjų dalykų –pradinio ir pagrindinio ugdymo programai, 12 – socialinių įgūdžių ugdymo programai), kuriuose išdėstytas ne tik mokomojo dalyko turinys, bet ir numatyti pasiekimai ir pažanga. Šiuos planus mokytojai nuolat tobulina, esant reikalui, įvertinę mokinių gebėjimus bei poreikius, koreguoja.

Sistemingai vykdomas aprūpinimas ugdymo(si) procesui reikalingomis specialiosiomis priemonėmis, vadovėliais, kitais spaudiniais, kurių Centrui dovanoja labdaros ir paramos fondas „Švieskime vaikus“, specialiosiomis mokymo priemonėmis. Mokomoji medžiaga įtvirtinama organizuojant integruotas veiklas, per kurias mokiniai įgauna įvairių dalykų žinias, o tokių veiklų metu įgyjami įgūdžiai skatina jų saviraišką, kūrybiškumą, socializaciją. Todėl ataskaitiniu laikotarpiu pravesta net 14 integruotų veiklų (planuota 7-8). Meno laboratorija, piešimas ant ledo ,,Aš galiu, aš-kūrėjas“, Pilietiškumo netradicinės pamokėlės grupėse, skirtos gimtosios kalbos dienai paminėti, Amatų diena, skirta Kaziuko mugei ,,Išmok ir kitus išmokyk“, Knygnešio dienai ,,Magiška knygos galia“- 100m. senumo knygos pristatymas, Diena be patyčių-,,Mano draugo veidukas“, ,,Kalbos ir muzikos garsų pasaulyje“, tradicinė Dėdės rudenėlio šventė ir kitos.

Kadangi ugdymo proceso metu vaikai formuoja savo elgesį, išmoksta naujų veiklos būdų, mokosi dorovinių santykių su aplinka, kitais žmonėmis, pačiu savimi, pedagogai daug dėmesio skyrė ugdymui netradicinėse aplinkose, kurios ypač padeda intelekto sutrikimą turintiems vaikams atsiskleisti, įtvirtinti savo gebėjimus ir įgūdžius, realizuoti savo poreikius. Ataskaitiniu laikotarpiu pravesta 24 ugdymo netradicinėse aplinkose veiklų: Odontologijos kabinete praktinė veikla ,,Dantukų higiena“, jau tapusioje tradicine „Tradicinių amatų savaitėje“ kiekvieną dieną vyko užsiėmimai („Dailininkų menėje“, „Maisto gamintojų menėje“, „Meistrelių menėje“, „Siuvėjų menėje“, „Batsiuvių menėje); su socialiniais partneriais (Alfonso Lipniūno progimnazija, SUC „Šviesa“, ir kt.) vyko bendros veiklos: „Žvaigždėtas dangus virš manęs“, aktyvi netradicinė aerobikos veikla prie Garso kino teatro; Tarptautinė teatro ir vaikiškos knygos diena ,,Pasakorių šventė“ kartu visi kūrė pasaką, Lino ir Duonos dienoms skirta tradicinė veikla „Ant lino drobės-duonelė šventa“, „Mykolinių žygis 2018“ vyko Žaliosios girioje;, Naujamiesčio šiaudinių skulptūrų parke „Tai, kas po saule“, Rajono viešojoje bibliotekoje fotografės Vėtrės Antanavičiūtės nuotraukų paroda ,,Lietaus vaikai“, dalijosi įspūdžiais kaip jie suvokia nuotrauką, ką joje mato, išsakė savo vizijas. Dalyvavimas tarptautiniame neįgaliųjų teatrų festivalyje ,,Širdys vilčiai plaka“, Krekenavos regioninio parko erdvė, susipažinimas su gamta-orientavimasis lauko erdvėse ir kitos veiklos.

Tradiciškai Centre kovo mėnuo skelbiamas Kalbos mėnesiu: išlaikant tradiciją, logopedai ir dailės mokytojai vedė bendrą praktinę veiklą (integruota veikla) „Žodi, paremk mano viltį“-„Piešiu gražiausią žodį, randamą Vytės Nemunėlio eil. ,,Meškiukas Rudnosiukas“. Logopedai vedė atviras pratybas, komunikacinės veiklos mokytojai –kalbos gebėjimus ugdančias veiklas (integruotas pamokas ir rytmečius):„Vanduo ir jo savybės. Garsas ir raidė žodyje“, „Mano žodeliai“ ir kt., organizuoti teoriniai- praktiniai seminarai: ,,Specialiųjų mokymo priemonių, būdų ir metodų taikymas dirbant su vaikais, turinčiais autizmo spektro sutrikimų“, metodinė praktinė veikla ,,Kalbos ir muzikos garsų pasaulyje: kelionė traukinuku Nuku. Gerosios patirties sklaidos renginys ,,Tyrinėk, atrask, pažink“ ir kitos metodinės veiklos. Tradiciškai organizuota specialiųjų mokymo priemonių komunikacinei kompetencijai ugdyti parodėlė, paminėta Knygnešio diena – „Magiška knygos galia“, išradingai paminėtos pasaulinė poezijos, vaikiškos knygos dienos, susietos su kalbos ugdymu.Jos metu pristatyta elektroninė šimtmečio kartų knyga ,,Keičiantis laikui“. Šio mėnesio renginių metu 3 logopedai ir 7 lavinamųjų klasių mokytojai bei jiems talkinę socialiniai darbuotojai patobulino savo komunikacines bei bendrąsias kompetencijas. Logopedai, komunikacinės veiklos mokytojai tobulino savo kvalifikaciją respublikiniuose seminaruose, konferencijose.

Vasaris – tradiciškai skelbiamas sveikatingumo mėnesiu Centre, jo devizas - „Sportuojame kartu“. Kaip jau įprasta Centre, kiekvienas rytmetis pradedamas sveikatingumo rytine mankšta „Dieną pradedu žvalus“, visą mėnesį vyko sveikatos ir sporto renginiai - teminiai rytmečiai, popietės, pramogos, grupėse – parodėlės sveikatos stiprinimo tematika, tradiciškai komanda dalyvavo tarptautinėse neįgaliųjų estafečių varžybose „Aš noriu laimėti“, varžybų dalyviams pagerbti buvo organizuotas rytmetis. Ugdytiniai pamėgo išvykas į Skaistakalnio parko žaidimų aikštelę. Žiemos metu organizuotos žiemos sporto dienos Centro žaidimų aikštelėje, išradingai paminėtos Saugaus eismo, Sveikatos dienos ,,Vaiko gyvybė-neįkainuojamas turtas“. Tradiciškai centro komanda dalyvavo žirginio sporto šventėje Šeduvoje „Suvaldyk žirgą“. Lapkričio mėnesį ugdytinių komanda tradiciškai dalyvavo Specialiosios olimpiados komiteto organizuotame žymios negalios motorinio aktyvumo čempionate Durpyno sporto arenoje (gauta padėka).Ketvirtoji mėnesio savaitė-atskirų fizinių veiklų savaitė ,,Vaiko labui ir sveikatai“. Kineziterapeutas P. Steponavičius vedė mokymus ,,Kineziterapeuto pagalba darbuotojams“, visuomenės sveikatos biuro specialistė vedė mokymus socialinio darbo specialistams ,,Tuberkuliozė-pavojinga liga“. Sveikatos priežiūros specialistai sėkmingai įvykdė ugdytinių sveikatos priežiūros veiklos planą. Planingai vykdytos pedagoginės priežiūros plano priemonės: buvo stebima ir analizuojama darbuotojų veikla, užtikrinanti ugdytinių saugumą (darbas su tėvais, veiklos organizavimas sutinkant ir išlydint vaikus namo, saugumo užtikrinimas renginių metu ir pan.). Ugdomoji veikla buvo tęsiama ir vasaros atostogų metu: gavus finansavimą kartu su SUC ,,Šviesa“ vyko galybė įvairių renginių, stovykla vadinosi ,,Sveika, vasara“. Netradicinės meninės veiklos, sporto renginiai, išvykos (į Biržus-basų kojų parką, pažintinė į Anykščius-Lajų taką), iš viso per 4savaites įvyko 20 renginių; kiekvieną dieną stovyklautojai pradėdavo rytine mankšta. Netradicinių mėnesių bei sveikatingumo renginių metu buvo ugdomi pažintiniai, saviraiškos, sveiko gyvenimo būdo, savitvarkos, higienos (vitaminų kokteilis ,,Kur gyvena vitaminai?“ gaminimas ir degustavimas, ,,Pagauk vėją“, ,,Sveikuolių virtuvėlės“ užsiėmimai. Piešimas ant šilko ,,Vasaros paletė“, eksperimentų laboratorija, ,,Švarių rankelių šokis“, ,,Sveikuolių arbatinė“ ir kitos veiklos.

Kuriant saugią, modernią ir higienos normas atitinkančią edukacinę erdvę bei siekiant gerinti ugdymo proceso sąlygas, buvo tęsiamas emociškai ir fiziškai saugios ir sveikos edukacinės aplinkos tobulinimas: suremontuotos ir naujais baldais aprūpintos 3 iš 5 grupės, 2 aukšto fojė, kurioje vyksta teminiai rytmečiai ir labaryčiai. Logopedų kabinetas papildytas naujomis IKT priemonėmis (kompiuteriais, spausdintuvu). Centro erdvės nuolat puošiamos ugdytinių darbeliais, stengiamasi jas estetiškai apipavidalinti. Papildyta lauko žaidimų aikštelė (uždengiama smėlio dėže, dvejomis sūpynėmis, vaikų žaidimų aikštelės danga). Siekiant šio uždavinio įgyvendinimo, tradiciškai kas pusmetį buvo vertinta grupių/klasių bei kabinetų edukacinė aplinka (jos pritaikymas ugdytinių poreikiams), sąlygos vaikų saviraiškai ir kūrybiškumui, bendravimui, saugumui. Nustatyta, kad edukacinė aplinka yra pakankamai funkcionali ir pritaikyta ugdytinių poreikiams, tenkina ir estetinis patalpų apipavidalinimas.

Dokumentų, reglamentuojančių veiklą, koregavimas. Parengti pareigybių aprašai: pedagoginių darbuotojų, užimtumo specialistės; parengta Asmens duomenų apsaugą reglamentuojantys dokumentai. Pedagoginės veiklos stebėsenos planas įvykdytas 100 %.

Visa tai padėjo siekti geresnės ugdymo paslaugų kokybės bei ugdytinių pasiekimų.

**Komentaras:** dėl atsakingų darbuotojų už ugdymo proceso organizavimą kaitos (pasikeitė direktoriaus pavaduotojos ugdymui) šio uždavinio įvykdymui numatytos priemonės įvykdytos nepilnai (neįvyko visi planuoti mokytojų tarybos bei metodinio susivienijimo renginiai), bet kai kurių veiklų pravesta gerokai daugiau, nei planuota (integruotų, netradicinių veiklų). Numatytų priemonių įgyvendinimas padėjo siekti formalioje ir neformaliojo ugdymo integralumo, aukštesnio tokių veiklų organizavimo lygio, motyvuojančias edukacinės aplinkos tobulinimo ir švietimo pagalbos paslaugų siekiamos kokybės užtikrinimo.

rezultatas pasiektas maksimalus - įvykdytos visos numatytos priemonės uždaviniams pasiekti, kai kurių veiklų daugiau nei planuota. (vietoj planuotų 7-8integruotų veiklų (pamokų) pravesta 13, žymiai daugiau nei planuota pravesta veiklų netradicinėje aplinkoje (net 11 veiklų )**;**100 procentų pedagogų kėlė savo kvalifikaciją ugdymo individualizavimo, specialiųjų mokymo priemonių bei inovatyvių mokymo metodų taikymo klausimais, kalbos ir sveikatos mėnesio renginiuose pagilino savo komunikacines ir bendrąsias kompetencijas 100% pedagogų (logopedai, komunikacinės veiklos mokytojai, judesio korekcijos pedagogai ir veiklų metu pedagogams talkinantys socialiniai darbuotojai), o veiklose/renginiuose dalyvavo visi tuo metu Centrą lankę ugdytiniai. Įvykdyta ugdymo aplinkos gerinimo programa (atnaujintos 3 iš 5 patalpos, 2 aukšto fojė, koridorius), papildyta lauko žaidimų aikštelė, įgyta naujų IKT įrenginių. Numatytų priemonių įgyvendinimas padeda siekti aukštesnio formaliojo ir neformaliojo švietimo veiklų integralumo bei organizavimo lygio ir užtikrinti švietimo pagalbos paslaugų siekiamo kokybę.

**Antrojo uždavinio įgyvendinimas:**

Laukiamas rezultatas. Įgyvendinus numatytas priemones, pedagogai vertins ugdymo kokybę ir savo pedagoginę veiklą, reflektuos kolegų praktinę veiklą, planingai vyks kvalifikacijos tobulinimas (renginiuose dalyvaus apie 99% pedagogų ir kitų ugdyme dalyvaujančių specialistų), 2 mokytojai atestuosis, 1 pasirengs atestacijai 2018 metams, stiprės komandinis darbas, bus išnaudotos IT galimybės pamokose, daugiau veiklų organizuota netradicinėse aplinkose, stebėta ir aptarta ne mažiau 25 veiklų (pamokų), įvyks ne mažiau 10 metodinių renginių, suorganizuoti 2-3 seminarai, ne mažiau 5-6 gerosios patirties sklaidos renginių, 5-6 edukacinės-metodinės išvykos, vidutiniškai 35-40 val. kiekvienas pedagogas skirs kvalifikacijos tobulinimui, šiems klausimams įvyks 3-4 mokytojų ir/ar metodinės tarybos posėdžių.

Pasiektas rezultatas. Pedagogai ir kiti specialistai planingai ir kryptingai buvo telkiami savišvietai, savianalizei, inovacijų paieškai ir patirties sklaidai, taip siekiant nuolatinio jų profesinės kompetencijos augimo. Metodinė taryba organizavo metodinių grupių veiklą, įgalinančią siekti aukštesnės pedagoginės kompetencijos ir geresnių darbo rezultatų, taip pat siekė ir pačios tarybos komandinės veiklos, leidusios tobulinti ugdomosios veiklos planavimą ir gerosios patirties sklaidą bei pedagogų iniciatyvos skatinimą. Metodinės tarybos iniciatyva atliktas poreikio ištyrimas ir jo pagrindu nustatytos mokytojų ir pagalbos mokiniui specialistų tobulinimosi kryptys 2018-2019m.m.: socialinių ir emocinių kompetencijų ugdymas, profesinis pedagogų skaitmeninis raštingumas, bendravimo ir bendradarbiavimo kompetencijos. Atsižvelgdami į šias prioritetines tobulinimosi kryptis, mokytojai ir pagalbos mokiniui specialistai kolektyviai ir individualiai tobulino savo profesinę kvalifikaciją, dalyvaudami įvairaus lygio kvalifikacijos tobulinimo renginiuose, patys organizuodami metodinius

renginius, seminarus, gerosios patirties sklaidą, lankydamiesi kitose analogiškose įstaigose. Kiekvienas pedagogas (13) kvalifikacijos kėlimui skyrė 80 dienų, 484 akademinių valandų, socialiniai darbuotojai (6)–18 dienų, 116val., kineziterapeutas (pradėjęs dirbti lapkričio mėn.) – 1 dieną (6 val.), iš viso (visi specialistai ) –99 dienas, 606valandų. Visi socialinio darbuotojo padėjėjai (10) lankė privalomus mokymus (po 16 val.). Pedagogų, pagalbos mokiniui specialistų, socialinių darbuotojų kvalifikacijos tobulinimas vyko ir per aktyviai organizuotą metodinę veiklą: ištyrus kvalifikacijos renginių ir metodinių veiklų poreikį, jo pagrindu parengti metodinės tarybos bei metodinių grupių veiklos planai, organizuoti kvalifikacijos kėlimo ir metodiniai renginiai, kurių metu buvo skleidžiamos pedagoginės ir metodinės naujovės, dalijamasi gerąja patirtimi, sistemingai kaupiama metodinė medžiaga ir išsami informacija apie darbuotojų lankytus kvalifikacijos tobulinimo renginius (el. erdvėje vykdoma lankytų renginių registracija, kiekvienas renginio dalyvis pildo renginio dalyvio ataskaitą).Pedagogai vedė atviras veiklas (kiekvienas pedagogas – ne mažiau kaip po 1atvirą veiklą), integruotas veiklas (14 integruotų veiklų, jos įvardintos 1 uždavinio pasiekimuose), ugdymą organizavo netradicinėje aplinkoje (24 veiklos, jos įvardintos 1 uždavinio pasiekimuose), organizavo seminarus, rengė projektus su kitomis miesto ugdymo įstaigomis ir bendrų renginių metu skleidė savo gerąją patirtį.

Pedagogų ir kitų ugdytojų kvalifikacijos tobulinimas, poreikis, atestacija, metodinių renginių organizavimas – šiais klausimais diskutuota ir tartasi metodinės tarybos (iš viso įvyko 18 posėdžių) ir mokytojų tarybos (3 posėdžiai) posėdžių metu. Ataskaitiniu laikotarpiu įvyko 17metodinio susivienijimo renginių (teorinių, praktinių veiklų, seminarų, paskaitų, atvirų veiklų, parodėlių, gerosios patirties sklaidos renginių, metodinių išvykų, dalintasi su kitų ugdymo įstaigų specialistų patirtimi dirbant su specialiųjų poreikių mokiniais specialiojo ugdymo organizavimo klausimais. Sistemingai aptartas IKT ir inovatyvių metodų taikymas didelių ir labai didelių specialiųjų ugdymo(si) poreikių turintiems mokiniams, mokykloje vykdomų ar jau vykdytų projektų įtaka mokyklos veiklai; tradiciškai organizuota mokytojų pagamintų metodinių priemonių paroda. Specialiųjų pedagogų metodinė grupė vedė bendras veiklas su l/d ,,Vaikystė“ vaikais, mokytojų metodinė grupė kartu su kitomis 8 ugdymo ir socialinės globos įstaigomis organizavo baigiamuosius projekto ,,Draugų ratas“ renginius, gerosios patirties sėmėsi ir bendruose su SUC ,,Šviesa“ renginiuose vykdant centro parengtą projektą ,,Sveika vasara“. Džiugu, kad centro pedagogai dalijasi savo patirtimi ne tik su kolegomis savoje įstaigoje, bet ir šalies mastu: tarptautinėje metodinėje praktinėje konferencijoje Joniškio ,,Saulės“ pagrindinėje mokykloje ,,Atrastos bendradarbiavimo sėkmės“, skirtoje specialiųjų poreikių mokinių ugdytojams, pedagogė G.Vaznonienė, I.Matkevičiūtė ir socialinė darbuotoja E.Garnienė pristatė parengtą stendinį pranešimą ,,Specialiojo ir bendrojo ugdymo įstaigų bendradarbiavimas“. Centro pedagogai, socialiniai darbuotojai lankėsi Vilniaus LITEXPO parodų ir kongresų centre ,,Mokykla 2018“, susipažino su ateities mokykla, mokyklų įrangos, mokymo priemonių ir technologijų naujovėmis.

Parengta perspektyvinė mokytojų ir pagalbos mokiniui specialistų atestacijos programa 2019-2021 metams, atnaujinta atestacijos komisijos sudėtis.

Planingai dirbo metodinė taryba ir metodinės grupės (veikia 2 grupės): visos grupių ir tarybos planuotos priemonės realizuotos. Šiais metais dėmesys buvo skiriamas ne renginių kiekybei, o kokybei, todėl grupėse įvyko mažiau, nei praeitais metais, metodinių renginių: mokytojų metodinė grupė organizavo ar dalyvavo 13 renginių, specialiųjų pedagogų - 6 (pasitarimai, analizės, kvalifikacijos tobulinimo renginiai, rezultatų aptarimai, projektų pristatymai, dokumentų studijavimas, pramoginiai, kultūriniai ir pažintiniai renginiai bei išvykos). Metodinėje taryboje (18 posėdžių) aptarti pusmečių rezultatai ir analizuotos priežastys, trukdančios kai kurių mokinių pažangai ir pasiekimams, švietimo pagalbos teikimo efektyvumas, mokytojų ir pagalbos mokiniui specialistų kvalifikacijos tobulinimas, atestacija, ugdymo kokybės ir inovacijų diegimo galimybės, aptarta mokytojų, kitų specialistų praktinė veikla, jos tobulinimas, metodinių renginių organizavimas ir dalyvavimas kvalifikacijos tobulinimo respublikiniuose renginiuose. Grupių socializacijos programos vykdymas, socialinio pedagogo veikla, vedant bendravimo įgūdžių lavinimo užsiėmimus, kiti metodinės tarybos kompetencijos klausimai.

Centras – Panevėžio kolegijos praktinė studentų rengimo bazė: medicinos ir socialinius mokslus studijuojantieji akademinių užsiėmimų metu gautas žinias išbando praktikoje ir ugdosi praktinius įgūdžius, grindžiamus socialinio darbo vertybėmis ir principais, atlieka tiriamąją veiklą. Mokomąsias praktikas atlieka ir kitų aukštųjų mokyklų studentai.

Pedagoginės priežiūros planas specialistų kvalifikacijos bei metodinės veiklos organizavimo

klausimais įvykdytas 90 %.

Neįvykdyta. Dėl subjektyvių priežasčių nesiatestavo, kaip planuota, 2 mokytojos, jų atestacijos terminas atidėtas vieneriems metams. Dėl virusinių ligų ir gripo epidemijos neįvyko visi planuoti renginiai. Neįvykę planuoti metodiniai renginiai ar edukacinės išvykos (į Burbiškio dvarą, į Alpakų fermą tema „Alpakų švelnumas“) pakeistos kitais renginiais, jų įvyko netgi daugiau nei planuota (papildomai organizuota išvyka į Biržus: EKO basų kojų takas, į Anykščius Lajų taką ir kitos išvykos).

**Komentaras**. Laukiamas rezultatas pasiektas nepilnai (dėl neįvykusių numatytų priemonių). Mokytojai, pagalbos mokiniui specialistai, siekdami šio uždavinio, nuosekliai ir planingai tobulinosi, mokėsi individualiai ir kolektyviai, organizavo metodinę veiklą, patobulėjo metodinių grupių narių bendravimas ir bendradarbiavimas (organizuota nemažai bendrų renginių, aptarimų), analizavo metodinę literatūrą bei internete talpinamą informaciją, rengė pranešimus, su pranešimais dalyvavo respublikiniuose metodiniuose renginiuose; pagal ugdymo proceso priežiūros planą vyko šio proceso priežiūra. Kvalifikacijos kėlimo renginiuose dalyvavo 100 % pedagogų ir kitų specialistų (planuota - 99%); sustiprėjo komandinis darbas, domėjimasis naujovėmis ir jų sklaida kolegoms (kiekvieno metodinio renginio metu vyko dalijimasis įgytomis žiniomis ir naujienomis principu „Aš perskaičiau, sužinojau...“), įvyko daugiau, nei planuota, metodinių renginių(planuota10, įvyko 16),kvalifikacijai kiekvienas pedagogas skyrė vidutiniškai po 50,9 valandas(planuota vidutiniškai po 35-40 val.),kvalifikacijos tobulinimo klausimam**s** aptarti planuota skirti ne mažiau 3 - 4 mokytojų tarybos bei metodinės tarybos posėdžių, įvyko 10 (6metodinės tarybos ir 4 mokytojų tarybos); 100 % panaudojamos ugdyme pedagogų parengtos metodinės priemonės**;** planuoti**5-**6 gerosios patirties sklaidos renginiai,įvyko8; planuota suorganizuoti2-3seminarus Centre, įvyko 8 ; planuotos 5-6 edukacinės-metodinės išvykos, įvyko 6; kaip ir buvo planuota, vyko gerosios patirties sklaidos savaitė principu **„**Kolega-kolegai**“**(pedagogai vedė atviras veiklas, vyko refleksija).Ataskaitiniu laikotarpiu suaktyvėjo metodinių grupių dalyvavimas ugdymo planų, veiklos planų, programų, kitų dokumentų rengime, padaugėjo atvirų veiklų, bendrų ( kelioms klasėms) integruotų pamokų (veiklų), dalijimosi tarp kolegų gerąja patirtimi, akivaizdžiai išryškėjo pedagogų siekis įvaldyti IKT ir jas panaudoti pedagoginėje veikloje, poreikis tobulėti ir kelti savo dalykines ir bendrąsias kompetencijas, vis dažniau organizuojamos integruotos veiklos netradicinėse aplinkose.

Apibendrinant galima teigti, kad pedagogai nors ir aktyviau, bet nepakankamai rodo iniciatyvą skleisti savo patirtį būtent lankantis kolegų vedamose veiklose, ypač specialiosiose pratybose, pasigendama aktyvumo organizuojant integruotas kelių dalykų ir IKT veiklas, vangokai vyksta apvalaus stalo diskusijos aktualiais klausimais. Todėl mokytojų, pagalbos mokiniui specialistų tobulinimasis nuolat besimokant kartu su kolegomis, stebint ir reflektuojant praktines veiklas, gebėjimas vertinti savo veiklą, aktyvesnis IKT panaudojimas veiklose išlieka vienu svarbiausių tikslų ir 2018 metais.

Siekiant **įgyvendinti antrąjį tikslą, buvo numatyti trys uždaviniai:** sudaryti tinkamas sąlygas kokybiškam dienos socialinių paslaugų teikimui ir socialinių įgūdžių ugdymo programų vykdymui; sustiprinti Centro bendruomenės narių bei socialinių partnerių bendradarbiavimą, puoselėjant vertybines nuostatas; organizuoti ugdytinių užimtumą, tenkinant jų pažintinius, lavinimosi ir saviraiškos poreikius**.**

**Antrojo tikslo 1-ojo uždavinio įgyvendinimas:**

Lauktas rezultatas. Numatytos priemonės padės užtikrinti sėkmingą Centro lankytojų integracija į visuomenę, jie gaus kokybiškas socialines ir slaugos paslaugas, atliepiančias kiekvieno poreikius, turiningą ir įdomų darbinį bei laisvalaikio užimtumą , bus tenkinami pažintiniai, lavinimosi ir saviraiškos poreikiai. Kiekvienam lankytojui parengti individualūs socialinės globos planai (ISGP). Kiekviena grupė parengs ir vykdys metines socialinių įgūdžių ugdymo programas (5), padidės socialinių įgūdžių ugdymo įvairovė, lankytojai ugdysis savarankiškumą, gerės jų pasiruošimas kasdieninėms gyvenimiškoms situacijoms. Tiriamoji veikla atskleis socialinių paslaugų poreikio mastą, teigiamas ir tobulintinas veiklas, tyrimo pagrindu parengtos rekomendacijos bei kvalifikacijos tobulinimosi renginių organizavimas padės siekti aukštesnės paslaugų kokybės. Visose grupėse (5) sukurti saviti, skirtingi, tam tikros grupės ugdytinių poreikius ir gebėjimus atitinkantys vertinimo-skatinimo modeliai, fiksuojantys gebėjimus, įgūdžius ir daromą ugdytinio pažangą, kas ir padės sustiprinti ugdytinių savivertę, skatins jų aktyvumą. Kiekvienas socialinių paslaugų teikėjas tobulinsis ne mažiau 16 val. per metus, ne mažiau 80% socialinio darbo specialistų dalyvaus metodiniuose Centro renginiuose ir dalinsis savo patirtimi. Socialinio pedagogo veikla padės palaikyti lankytojų jau turimus ir formuoti naujus socialinius įgūdžius ir kompetencijas bei sudarys prielaidas sėkmingai lankytojų socializacijai ir integracijai.

Pasiektas rezultatas. Vykdant šio uždavinio pasiekimus numatytos priemonės, sistemingai realizuota socialinių paslaugų teikimo eiga ir kokybė savivaldos institucijų, administracijos pasitarimuose, metodinėse grupėse, VGK posėdžiuose, tėvų pasitarimuose, Individualių socialinės globos planų (ISGP) vykdymas aptartas mokytojų tarybos posėdžiuose(iš viso -27, nes ne visi mokyklinio amžiaus vaikai gauna socialines paslaugas: vieni jų ugdomi namuose, kiti atvyksta tik į pamokas),atliepiantys kiekvieno individualius poreikius, jų vykdymas užtikrino savalaikį ir efektyvų būtinų socialinės globos ir slaugos paslaugų teikimą, planai VKG pasitarimuose buvo peržiūrimi kas pusmetį, pagal poreikį pakoreguoti, parengtos ir įvykdytos 5 klasių/grupių socialinių įgūdžių ugdymo programos, kuriomis siekta sėkmingos ugdytinių socializacijos, ugdančios jų kultūrinius, higieninius įgūdžius, pilietiškumą, aktyvumą, saviraišką, gebėjimus bei polinkius, padedančius sudaryti geresnes socialines ir edukacines ugdymosi sąlygas: 1 gr.(“Bitučių“) programa „Mūsų žinios ir darbai“, 2 gr („Smalsučių“).- „Draugaujam, keliaujam, sužinom“, 3 gr. (suaugusių asmenų).- „Gera būti kartu“, 4 gr.- „Ieškau, randu, pažįstu, darau. Programos aptartos metodinėje taryboje, pristatytos mokytojų tarybos posėdyje, metams baigiantis parengtos jų įvykdymo ataskaitos, kurios pristatomos mokytojų tarybos posėdyje. Šių programų numatytuose renginiuose dalyvavo ir ugdytinių šeimos nariai, Centro socialiniai partneriai (kitos ugdymo bei socialinių paslaugų įstaigos, projekto „Draugų ratas“ dalyviai). Programų įgyvendinime dalyvavo visi (100 %) Centrą lankiusių ugdytinių, dėl įvairių priežasčių neįvykusieji renginiai buvo keičiami kitais (renginių tikslinimas vykdomas sudarant mėnesinius veiklos planus). Socialinė pedagogė, vykdydama 2017-2018 ir 2018-2019 mokslo metų socialinio pedagogo veiklos planus, vedė individualiai ir pogrupiais ugdytinių bendravimo įgūdžių lavinimo užsiėmimus. Socialinių įgūdžių ugdymo ir paslaugų kokybės klausimai sistemingai aptarti metodinėje taryboje, metodinėse grupėse, VGK pasitarimuose, mokytojų tarybos posėdžiuose. Aktyviai veikloje dalyvavo suaugusių asmenų (Jaunuolių grupės) padalinio lankytojai ir darbuotojai, prigijo bendravimo tradicija „Prie arbatos puodelio“ papildė nauja jau pamėgta tradicija – kiekvieno mėnesio paskutinįjį penktadienį organizuoti Centro bendruomenei diskoteką, parenkant temą pagal muzikos/šokio stilių. Socialinių paslaugų teikėjai aktyviai dalyvavo kvalifikacijos tobulinimosi renginiuose: socialiniai darbuotojai ir jų padėjėjai dalyvavo 2 dienų mokymuose „Proto negalios asmenų įgalinimas suprasti grafinę informaciją“(juos vedė Jaunuolių dienos metodinio centro darbuotojai). Centre vyko teoriniai-praktiniai gerosios patirties sklaidos renginiai: ,,Keletas štrichų iš darbo patirtiesׅ“, „Gyvenimiškų įgūdžių ugdymas jaunuolių grupėje. Mano patirtimi“, ,,Gyvenimiškų įgūdžių ugdymas programos pristatymas“, Jaunuolių sveikatos stiprinimas per pojūčius ,,Tyrinėk, atrask, pažink“.

Neįvykdyta: planuotų seminarų temos buvo patikslinamos metų eigoje, sudarant mėnesio planus, vietoje planuotų 4-ių, pravesti 5 renginiai.

**Komentaras**. Šio uždavinio numatytų priemonių įvykdymas padėjo lankytojams socializuotis, skatino savarankiškumą, 16 socialinio darbo specialistai patobulino savo dalykinę kvalifikaciją, o socialinių įgūdžių programų vykdyme dalyvavo ir Centro pedagoginė bendruomenė. Veiklą pradėjo institucinės (trumpalaikės) socialinės globos paslaugas likusiems be tėvų globos Panevėžio miesto vaikams su vidutine, sunkia ir labai sunkia negalia. Tad galima konstatuoti, kad veiklos rezultatas pasiektas maksimalus.

**Antrojo tikslo 2-ojo uždavinio įgyvendinimas:**

Lauktas rezultatas. Šio uždavinio tikslas: savarankiška ir atsakinga Centro bendruomenė - saugus ir sveikas vaikas. Numatytomis priemonėmis siekiama tarpusavio santykių elgesio kultūros ugdymo. Įvykdžius jas, tikimasi , kad pagerės informacijos sklaida apie įstaigos veiklą ir rezultatus, teikiamas paslaugas, stiprės įvaizdis visuomenėje, ji taps dar daugiau atvira visuomenei, stiprės tarpinstituciniai ryšiai. Dalyvavimas partnerystės projektuose plės bendruomenės narių akiratį, atsiras galimybės naujoms patirtims ir naujovėms bei jų pritaikymui Centro veikloje. Dalyvaudami projektiniuose renginiuose, darbuotojai aktyviau reflektuos savo darbo gerąją patirtį giminingoms institucijoms, pagerės darbo patirties sklaidos rezultatai, lemsiantys ugdymo proceso kokybę, didės pedagogų ir kitų ugdytojų asmeninė atsakomybė už ugdymo veiklų bei renginių kokybę. Projektinėse veiklose dalyvaus ne mažiau 45-50 %, renginiuose – ne mažiau 65-70 % Centrą lankančių ugdytinių, dalyvaudami ugdysis komunikavimo ir bendrakultūrines, sveikatos ir sveiko gyvenimo būdo kompetencijas. Bus tęsiami jau vykdomi ir parengti 2-3 nauji partnerystės projektai su ugdymo ir kitomis įstaigomis, planingai atnaujinamas naujienomis internetinis puslapis (aktyviai veiks viešųjų ryšių grupė - atsakingi asmenys už informacijos pateikimą ir sklaidą) pagerins informacijos sklaidą, bus atnaujinta ir išplatinta ne mažiau 20 vnt. informacinių leidinukų apie Centro veiklą.

Parengti 5-ių grupių darbo su šeima planai mokslo metams, atrinktos efektyvios bendravimo ir bendradarbiavimo formos, suaktyvės naujai susikūrusio tėvų klubo „Bičiulystė“ veikla, bus stiprinama tėvų informavimo, konsultavimo vaiko ugdymo klausimais sistema ir atskaitomybė. Tradiciškai bus atlikta tėvų/globėjų apklausa dėl švietėjiškos veiklos (pageidaujamų temų ir pravedimo formų), dėl paslaugų poreikio vasaros atostogų metu, bent 40 - 45 % tėvų (globėjų), kitų šeimos narių dalyvaus susirinkimuose, atvirų durų dienose, kituose partnerystės renginiuose, todėl aktyviau domėsis ir dalyvaus mokyklos veikloje, vaikų ugdyme, iniciatyvūs tėvai geranoriškai talkins įstaigai pritraukiant lėšas, organizuojant renginius, dalyvaus Centro veiklos planavime, strateginio plano rengime, telks bendraminčius ieškant naujų, patrauklių bendradarbiavimo formų ne tik įstaigos viduje, bet ir ieškant naujų socialinių partnerių. Partnerystės ryšių dėka parengtos kokybiškesnės ir vaiko bei šeimos poreikius tenkinančios individualizuotos ugdymo, socializacijos bei kitos programos, sustiprės bendruomenės narių tarpusavio ryšys puoselėjant ir kuriant bendravimo ir bendradarbiavimo tradicijas, - bus tęsiamos senos ir kuriamos naujos. Efektyvesnė informacijos sklaida ir komunikavimas, išnaudojamos tėvų elektroninio pašto panaudojimo galimybės, naujų partnerystės ir informavimo formų taikymas.

Įgyvendinus visas numatytas priemones, bus sudarytos prielaidos aktyviam bendruomenės mokymuisi bendradarbiaujant tarpusavyje ir su socialiniais partneriais, užtikrinama išsamesnė bendruomenės narių bei miesto ar šalies visuomenės informavimo apie įstaigos veiklą, pasiekimus bei įstaigos išskirtinumą sklaida ir komunikavimas, taigi – ir toliau tęsiamas atviros kaitai ir bendradarbiavimui įstaigos formavimas.

Pasiektas rezultatas. Siekiant 2014-2018m. Centro strateginio plano prioritetinio tikslo - bendradarbiavimo su socialiniais partneriais, vaiko šeima, institucijomis, besirūpinančiomis vaiko gerove, buvo plėtojamas įstaigos atvirumas, svetingumas, orientuojantis į bendradarbiavimo tęstinumą ir tobulinimą bei akcentuojant, kad Centras visada atviras ugdytinių šeimoms, socialiniams partneriams ir visuomenei. Buvo įgyvendinamos plane numatytos priemonės, padėjusios viešinti informaciją apie įstaigos veiklą, teikiamas paslaugas, darbo rezultatus bei bendruomenės iniciatyvas siekiant kokybiškos veiklos. Dalyvavimas partnerystės projektuose, bendruose renginiuose mieste ir šalyje plėtė bendruomenės narių akiratį, atsirado galimybės naujoms patirtims bei naujovėms ir jų pritaikymui veikloje.

Daug dėmesio specialistai skyrė bendravimui ir bendradarbiavimui su šeima: apklausų, pokalbių forma buvo siekiama atrinkti efektyviausias ir vaiko (lankytojų) šeimai priimtiniausias bendravimo ir bendradarbiavimo formas, stiprinamas tėvų informavimas visais juos dominančiais Centro veiklos ir konkrečiai-savo vaiko ugdymo klausimais, kaip jau įprasta, dažnos ir individualios konsultacijos telefonu bei tėvams atvykus į Centrą, vyko tėvų švietėjiška veikla, socialinės ir pedagoginės pagalbos teikimas, tėvai buvo kviečiami į seminarus vaikų ugdymo ir socializacijos bei sveikatinimo klausimais, klasių tėvų (globėjų, rūpintojų) susirinkimų metu aptarti vaikų pasiekimai, ugdymo individualios programos ir individualūs socialinės globos planai, iškeltos ugdymo problemos įstaigoje ir vaiko namuose. Tėvai buvo kviečiami į kūrybinės veiklos ir pokalbių valandėles, renginius ir šventes: jie dalyvavo tradicijų palaikymo, sporto renginiuose, akcijose, kūrybinėse popietėse. Lietuvos šimtmečio, pilietinėje akcijoje ,,100 širdelių Lietuvai“, ,,Centro puošyba Lietuvos šimtmečiui skirta atributika“, šventiniame renginyje ,,Gimtinės spalvos“, tradicinėje kiemo draugų šventėje, tradiciniame užgavėnių renginyje ,,Užgavėnių bruzdėlynas“ žaliosios girioje, tradicinėje amatų dienoje ,,Išmok ir kitus išmokyk“, tradicinėse vaikų velykėlėse, mokslo ir žinių, Kalėdų senelio šventėse; ,,Bičiulystės“ klubo nariai kartu su darbuotojais organizavo popietę ,,Aromaterapija“, kartu su vaikais ir darbuotojais dalyvavo Kaliningrado cirko ,,Arktika“ pasirodyme Bendruomenių rūmuose. Tradiciškai prieš Kalėdas papuošė Centro patalpas pačių pagamintomis dekoracijomis, dalyvavo kūrybinėje popietėje ,,Kalėdų eglutės žaisliukas“ ir kt. Tradiciškai Centro specialistai tarpininkauja VŠĮ Ortopedijos technikos specialistams pritaikant ortopedinius gaminius Centro lankytojams. Tęsia veiklą Centro tėvų klubas ,,Bičiulystė“ įsteigtas 4 grupės G.Vaznonienės. Klasių tėvų susirinkimuose analizuoti vaikų pasiekimai, kiti tėvams ir įstaigai aktualūs klausimai, aktyviai tėvai (globėjai, rūpintojai) dalyvavo individualių programų ir individualių socialinės globos planų rengime, dalis tėvų – mokyklos planų ir programų rengime. Kiekviena grupė, laikydamasi bendravime ir bendradarbiavime su vaiko šeima pagrindinio partnerystės principo – lygiateisiškumo, paremto abipusiu pasitikėjimu, parengė ir vykdė „Grupės/klasės darbo su ugdytinių šeima veiklos planus mokslo metams. Tradiciškaiatliktas tėvų poreikio švietėjiškai veiklai tyrimas (kokių švietimo renginių temų pageidauja), paslaugų poreikiui vaikų vasaros atostogų metu, dėl maitinimo, pavėžėjimo ir kitų paslaugų.

Aktyviai tėvai dalyvavo palaikymo komandoje tarptautinėse neįgaliųjų varžybose „Aš noriu laimėti“, rėmė finansiškai bei pervesdami 2% mokesčių mokyklos šventes, grupių patalpų atnaujinimą, teikė paramą žaislais ir kitais mokyklai reikalingais daiktais, talkino organizuojant renginius ir tradicines šventes. Tradiciškai vaikai gamino mamytėms atvirukus ir piešė piešinius tėčiams. Ypač gražus ir produktyvus bendradarbiavimas tarp suaugusių asmenų (Jaunuolių )grupės komandos ir tėvų, kitų šeimos narių, turi bendras tradicijas, švenčia jaunuolių gimtadienius, vyksta pokalbių valandėlės, tėvai dažnai lankosi Centre, talkina grupės darbuotojams. Reziumuojant galima teigti, kad mokyklos gyvenime dalyvavo apie 40-45 % šeimos narių (lauktas rezultatas- 45%).

Bendradarbiavimas su socialiniais partneriais plėtoja įstaigos įvaizdį mieste, respublikoje, tad buvo tęsiamas bendradarbiavimas su Alfonso Lipniūno progimnazija, Mykolo Karkos pagrindine mokykla, Kurčiųjų ir neprigirdinčiųjų pagrindine mokykla, „Šviesos“ specialiuojo ugdymo centru, Jaunuolių dienos centru, l/d „Vaikystė“, Panevėžio kolegijos Medicinos ir socialinių mokslų fakultetu . Į renginius Centre atvyko ir Panevėžio rajono mokyklos – Velžio progimnazijos, Dembavos pagrindinės mokyklos mokiniai. Buvo tęsiamas pilietinis projektas **„**Dainuoju Lietuvai“ su l/d „Vaikystė“ ir su kitomis ugdymo įstaigomis (dalyviai – vaikai, darbuotojai, tėvai, iš viso apie 60 dalyvių projekte), projektas ,,Draugų ratas“, kuriame dalyvauja net 8 ugdymo ir socialinės globos įstaigos. Centro sportuojančių vaikų komanda tęsė bendradarbiavimą su giminingomis įstaigomis per sportą: dalyvavo tarptautinėse neįgaliųjų estafečių varžybose „Aš noriu laimėti“, LSDK žymios negalios motorinio aktyvumo varžybose Panevėžyje, žirginio sporto čempionate Šeduvoje, greitojo ėjimo turnyre. Džiugu, kad Centro ugdytiniai kaip programų dalyviai aktyviai dalyvavo miesto kultūriniuose renginiuose : XXI neįgaliųjų teatro festivalyje „Širdys vilčiai plaka“ rodė spektakliuką „Vasaros spalvų karalystėje“. Renginyje „AŠ ESU“ parodė spektaklį ,,Fėjų pasakos“. Dalyvavimas respublikiniuose ir miesto renginiuose labai ženkliai prisideda prie įstaigos reprezentavimo, teigiamo įvaizdžio formavimo.

Jau ketvirti metai Centras bendradarbiauja su labdaros ir paramos fondu „Švieskime vaikus“ – šis fondas kasmet dovanoja ugdytiniams knygų .

Siekiant bendradarbiavimo sociokultūrinėje aplinkoje, dalyvauta akcijose: tradiciškai- pilietinėse „Atmintis gyva, nes liudija“ ir „Neužmirštuolė“, (Sausio 13-ajai),Lietuvos šimtmečiui akcijoje ,,100 širdelių Lietuvai“, palinkėjimų stendas ,,Dėkoju Tau, Lietuva“, ,,Laisvės paukščiai“, ,,Tolerancijos diena“, taip pat kultūros centro Panevėžio bendruomenių rūmų inicijuotoje pilietinėje akcijoje ,,Ilgiausias laiškas Lietuvai“- palinkėjimai ateinančioms kartoms. Kartu su kitomis ugdymo įstaigomis vaikai dalyvavo žalingų įpročių prevencijos renginyje ,,PASAKYK NE!“- pasaulinei dienai be tabako paminėti. VŠĮ ,,RV Agentūra“ organizuotame konkurse ,,Kita forma“ (darbelis iš kamštelių, gauta iš agentūros padėka).

Vykdoma tarptautinė prevencinė programa ,,Zipio draugai “, kurios tikslas yra padėti vaikams išmokti lengviau įveikti kasdieninius sunkumus. Programa siekia pagerinti vaikų emocinę savijautą, padedama jiems įgyti socialinius ir emocinius sunkumų įveikimo gebėjimų. Centre šią programą koordinuoja socialinė pedagogė, I. Matkevičiūtė. Programa bus vykdoma 2 metus.

Tradiciškai dalyvauta akcijoje „DAROM-2018“,tęsiamos tradicinės akcijos: „Globokime paukštelius“ pavadinimu „Mes dar galime pradžiuginti paukštelius palesinimu“, „Mano širdelė-geriausiam draugui“, „Skriski, Taikos balandi“, augalų auginimo akcija „Laboratorija ant palangės“, “Puošiame Centrą Kalėdoms“. Centro veikla nuolat buvo viešinama internetiniame puslapyje, seminarų, susitikimų, vizitų, koncertų metu, parengti straipsniai. Centre lankėsi savanoriai iš Olandijos, savanoriaujantys JDC, ne kartą apsilankė draugai iš l/d „Vaikystė“, Alfonso Lipniūno progimnazijos, Jaunuolių dienos centro, šventėse lankėsi Seimo narys Povilas Urbšys bei kitų Seimo narių padėjėjai, miesto vadovai, imtynininkai, eiliuotų pasakų kūrėja Neringa Tik.

Prie įstaigos veiklos viešinimo, be abejo, labai prisidėjo Centro pedagogų pasidalijimas patirtimi ir įstaigos veiklos pristatymas respublikinėse metodinėse-praktinėse konferencijose (skaityti pranešimai, pristatyti stendiniai pranešimai).

**Komentaras:** Laukiamas rezultatas pasiektas nepilnai (dėl neįvykusių numatytų priemonių).

Dėka vykdytų projektų, renginių, organizuotų išvykų, bendradarbiavimo su socialiniais partneriais, kitomis įstaigomis ir institucijomis, besirūpinančiomis vaiko gerove, darbo su vaiko šeima planų vykdymo, informacijos apie įstaigos veiklą viešinimo daugelis numatytų priemonių įvykdyta: sustiprėjo bendruomenės narių tarpusavio ryšys puoselėjant bendradarbiavimo tradicijas, išnaudojant tėvų(globėjų) elektroninio pašto galimybes susidarė prielaidos efektyvesnei informacijos sklaidai ir komunikavimui. Grupės/klasės parengė ir vykdė darbo su vaiko šeima metinius planus (5-ių grupių planai), buvo išnaudojamos beveik visos įmanomos tėvų informavimo priemonės, kaip ir planuota, apie 45% tėvų (kitų šeimos narių) dalyvavo Centro veikloje : susirinkimuose, programų svarstymuose, renginiuose ir kitose Centro veiklose, materialinės bazės stiprinime, telkė bendraminčius organizuojant šventes, prisidėjo prie įstaigos viešinimo, dalyvavo tiriamojoje bei švietėjiškoje veikloje, ieškojo efektyvesnių ir įdomesnių bendradarbiavimo formų (tęsė veiklą „Bičiulystė“); projektinėje veikloje ir jos renginiuose dalyvavo, kaip ir planuota, apie 50% įstaigą lankančių ugdytinių, o renginiuose, vykusiuose pačiame Centre, dalyvavo 100 % tuo metu įstaigą lankiusių ugdytinių. Buvo tęsiami 3 projektai, deja, nei vienas naujas projektas nefinansuotas; su socialiniais partneriais įvyko 10 renginių Centre ir 9 – kitose įstaigose. Ir nors ataskaitiniu laikotarpiu suaktyvėjo partnerystės ryšiai su lankytojų šeima, visgi tenka konstatuoti, kad ši partnerystė vis dar lieka silpnoji veiklos pusė: per menkas tėvų (globėjų, rūpintojų) bendradarbiavimas su vaiko ugdytojais, pasigendama daugelio tėvų iniciatyvos aplamai (tiek dalyvavime Centro veiklose, tiek ir sistemingo ugdymo tęstinumo vaiko namuose), dalis tėvų linkę apsiriboti bendravimu su vaiko ugdytojais individualiai ar atvykti tik į Centro šventes, individualių programų svarstymus. Įstaigoje nėra specialisto, teikiančio psichologinę pagalbą tėvams, kurios jie labai pageidauja. Deja, nepakankama iniciatyva ir iš kai kurių grupių darbuotojų pusės, ypač organizuojant sistemingą tėvų švietimą šeimoms aktualiais klausimais.

Neįvykdyta: neatlikta tiriamoji veikla ,,Ar pakankamai ,,tiekiame“ pozityvaus bendradarbiavimo tiltus: Centras – šeima – socialiniai partneriai“. Neparengti atnaujinti lankstinukai apie įstaigos veiklą. Nepakankamai vyko tėvų švietimo veikla.

Reziumuojant galima teigti, kad uždaviniui pasiekti numatytos priemonės, išskyrus nepilnai išnaudotas galimybes dar aktyviau ir efektyviau įtraukti tėvus, kitus šeimų narius į visapusišką Centro veiklą, įvykdytos: pagerėjo visuomenės informavimas apie įstaigos geras iniciatyvas, išskirtinumą (iš kitų specialiojo ugdymo įstaigų), įvairiapusę veiklą, teikiamas paslaugas, o bendruomenės narių dalyvavimas sporto, kultūros ir edukaciniuose bei metodiniuose tiek miesto, tiek ir šalies renginiuose bei pilietinėse akcijose/iniciatyvose garsino įstaigą ir formavo jos teigiamą įvaizdį.

**Antrojo tikslo 3-ojo uždavinio įgyvendinimas:**

Lauktas rezultatas. Numatytomis priemonėmis bus įgyvendintos ugdytinių saviraiškos poreikių galimybės,- patenkinti kiekvieno ugdytinio kūrybiniai, pilietiniai, kultūringos elgsenos interesai ir poreikiai, vykdoma edukacinė, pažintinė, kultūrinė programa: patraukliais būdais ugdytiniai supažindinti su kultūros įstaigomis, kūrybinių veiklų galimybėmis (dalyvaujant kitų įstaigų renginiuose), tęsiama naujų veiklų (renginių) pasiūla ugdytinių saviraiškos poreikiams tenkinti; įvykdytos programos priemonės atvers galimybes ir kitų bendruomenės narių saviraiškai, kūrybinių, pilietinių, kultūringos elgsenos interesų ir poreikių tenkinimui; individualių kūrybinių gebėjimų stebėjimas ir skatinimas padės jų galimybių tobulėjimo plėtotei, dalyvavimas kultūriniuose, pažintiniuose renginiuose ir išvykose plės akiratį, formuosis šiltesni, draugiškesni kolektyvo santykiai. Įvyks ne mažiau 85 % planuotų įvairių renginių, akcijų, išvykų, parodėlių, sporto renginių, stiprės pilietinis ir tautinis ugdymas (pravesta ne mažiau 8 pilietiškumo ir tautos papročių propagavimo renginių), bus palaikomos neįgaliųjų bendravimo per sportą ir meną tradicijos (sudalyvauta 3-4 sporto ir 4-5 meno renginiuose už įstaigos ribų), įvyks ne mažiau 5 bendrų renginių su kitomis įstaigomis, – visos numatytos priemonės pasitarnaus ugdytinių sėkmingesnei integracijai į visuomenę bei bendruomenės narių aktyviai veiklai.

Pasiektas rezultatas. Centro ugdytiniai dėl raidos įvairiapusių sutrikimų sunkiai įsisavina mokomuosius dalykus, tad lanksčių ugdymo sąlygų sudarymas leidžia ugdytiniams ne tik formaliojo, bet ir neformaliojo švietimo renginių metu plėsti saviraišką, pažintinę veiklą, ieškoti ir rasti naujovių, prasmingai leisti laisvalaikį. Tad išsikelto tikslo ir numatytų priemonių realizavimui buvo kuriama aplinka, padedanti atsiskleisti ir ugdyti vaikų įvairiapusius gebėjimus: išvykų, renginių metu skatinamas natūralus vaikų smalsumas, siekiama suteikti kuo daugiau progų pažinti juos supančią aplinką, žadinama vaikų vaizduotė ir meilė gamtai, tobulinami ir praturtinami prigimtiniai poreikiai gėriui, grožiui. Kūrybinių darbelių parodėlės, dalyvavimas akcijose, konkursuose bei kituose tokio pobūdžio renginiuose prisidėjo prie savarankiškumo, iniciatyvumo, kūrybiškumo skatinimo, estetinio skonio lavinimo, įvairių gebėjimų ugdymo, kultūrinių ir socialinių įgūdžių formavimo. Tautiškumas, pilietiškumas bei aktyvumas bendruomeniniame gyvenime buvo diegiamas tautai reikšmingų datų paminėjimui skirtų renginių metu.

Ataskaitiniu laikotarpiu įvyko 120 renginių :

11 pilietiškumo ir tautinės savimonės ugdymui (planuota 10) (Sausio 13-ajai, Vasario 16-ajai, Kovo 11-ajai, Žemės, tarptautinei vaikų gynimo dienai, Mokslo ir žinių dienai, Konstitucijos , Žmogaus teisių, Europos dienoms ir kt.); 30 – proginiai, tautos ir Centro tradicijoms palaikyti renginiai bei teminiai rytmečiai, labaryčiai, kūrybinės popietės: Naujų metų sutiktuvės „Geltonasis šuo ateina“, tradicinis atsisveikinimas su eglute ir 3 Karalių apsilankymas, Užgavėnių šėlionės „Užgavėnių bruzdėlynas“, vaikų velykėlės „Pavasario spalvų karalystėje“, Kaziukui skirta „Tradicinių amatų savaitė“, Rudenėlio šventė „Išėjo tėvelis į mišką“, pasaulinei Muzikos dienai „Mocarto efektas“, tradicinė Kiemo draugų šventė „Draugystės ratas“, šventiniai rytmečiai tarptautinei mokytojų dienai, socialinio darbuotojo dienai, šiais metais Centro darbuotojai puošė muzikinio teatro erdves, gamino dovanėles kiekvienam ateinančiam svečiui, gimtosios kalbos žodžio, poezijos, mitybos dienoms, sveikatos ir saugaus eismo, spaudos atgavimo, knygnešio, Europos kalbų, Europos sveikos mitybos dienos; pasaulinės gyvūnijos dieną į svečius centro darbuotojai pasikvietė savo augintinius, draugas – šuo Pika, kurį vaikai labai pamėgo, ir jis dabar dažnas svečias Centre, draugas driežas – Drakas, vėliau vaikai vaizdavo piešinėliuose. Paminėtos vėlinių, tolerancijos, draugo ir kitos įsimintinos dienos, o vaikiškos knygos dienai visą savaitę vyko „Pasakorių šventė“, kurioje dalyvavo eiliuotų pasakų kūrėja Neringa Tik. Dalyvauta (ar organizuota )akcijose, parodėlėse bei kūrybinėse dirbtuvėlėse (piešinių, stendų, atvirukų, bendro piešinio ar plakato): karpinių parodėlė, skirta Laisvės gynėjų dienai, piešinių parodėlės, skirtos šalies svarbioms datoms – Vasario 16-ajai ir Kovo 11-ajai; piešinių parodėlė „Žiemos vitražai“, parodėlės grupėse „Sveikatos takeliais“; mokyklos simbolių „langų“ kompozicijos: ,,Atverkime fantazijos vartus“; pavasarinių piešinių parodėlė „Aš – pavasario žiedelis“; Europos sveikos mitybos dienai skirta sveiko maisto paroda-degustavimas; Centro patalpas puošė kalėdinės kompozicijos „Metai ant briedžio ragų“, parodėlė ,,Žibintai seka pasaką“.

Buvo organizuotos 20 išvykos į kultūros ir meno renginius, sporto renginius, varžybas, projekto renginius, pažintinės, pramoginės, edukacinės išvyko: į Lėlių vežimo teatrą žiūrėti Kijevo privataus teatro spektakliuką „Ukrainietiški perdainavimai“, į Krekenavos regioninį parką, Biržų ,,Basų pėdučių taką“, į Anykščius ,,Lajų taką“, į Žaliosios girią, į Skaistakalnio vaikų žaidimų parką,į Naujamiestį – šiaudinių skulptūrų plenerą ir Liberiškyje ugdytinio, Kajaus Švilpos, tėvų paukščių ūkyje; pas socialinius partnerius –į mokyklas, darželius, darbuotojai vyko į Kauno muzikinį teatrą, Panevėžio Meno teatrą, Bendruomenių rūmus, Muzikinį teatrą, Miltinio dramos teatrą, išvykomis pažymėtos ir profesinės mokytojų bei socialinių darbuotojų dienos.

**Komentaras.** Vykdant „Saviraiškos poreikių tenkinimo ir kultūrinių renginių planą, įvyko visi planuoti renginiai (lauktas rezultatas – įvyks ne mažiau 90%planuotų renginių, gautas rezultatas –100 %, nes įvyko net 120 įvairių renginių ir išvykų, vietoje neįvykusių plane numatytų renginių įvyko kiti, neplanuoti, nes renginių planas koreguojamas kiekvieną mėnesį, į jį įtraukiami ir plane nenumatytieji.).Sustiprėjo pilietinis ir tautinis ugdymas (tą rodo įvykusių renginių bei akcijų skaičius), buvo planingai palaikomas neįgaliųjų bendravimas per sportą ir meną (dalyvauta ir organizuota daugiau renginių nei planuota). Plano įgyvendinimas padėjo tenkinti ugdytinių kūrybinius, pilietinius, kultūringos elgsenos interesus ir poreikius, atvėrė galimybes tobulėjimui, akiračio plėtrai, bendrakultūrinių kompetencijų ugdymuisi, individualių savybių atsiskleidimui, padėjo formuoti šiltesnius, draugiškesnius kolektyvo santykius. Efektyviau buvo naudojamasi buities kabinetu,-dažnesni ugdomosios bei popamokinės veiklos užsiėmimai leido plėtoti ugdytinių pojūtines patirtis ir saviraišką, o edukacinių erdvių pasikeitimas paįvairino laisvalaikio užimtumo formas ir būdus.

Reziumuojant galima teigti, kad ugdytiniams pasiūlyta renginių įvairovė (sportiniai, kultūriniai, pažintiniai, edukacinės programos ir pan.), parenkant juos pagal mokinių pomėgius bei galimybes jų kalbiniams, meniniams, techniniams gebėjimams lavinti, pasitarnavo sėkmingesnei integracijai į visuomenę, o taip pat ir bendruomenės narių aktyvesnei veiklai bei atsakomybės už renginių kokybę skatinimui. Ši veikla vyko turiningai, planingai, o renginiai, dalyvavimas pilietinėse respublikinėse bei miesto akcijose, bendradarbiavimas su socialiniais. Saviraiškos poreikių tenkinimo ir edukacinių bei kultūrinių renginių akimirkos užfiksuotos nuotraukose, video medžiagoje, skaidrėse.

Išvada: Ataskaitiniu laikotarpiu aktyvus administracijos bei savivaldos institucijų dalyvavimas Centro veikloje padėjo sutelkti bendruomenę ugdymo proceso bei teikiamų globos ir slaugos paslaugų kokybės gerinimui ir uždavinių įgyvendinimui.

**Įstaigos vykdytos programos, projektai**

Bendradarbiavimas su socialiniais partneriais plėtoja įstaigos įvaizdį mieste, respublikoje, tad buvo tęsiamas bendradarbiavimas su Alfonso Lipniūno, Mykolo Karkos progimnazijomis, Kurčiųjų ir neprigirdinčiųjų mokykla, Specialiojo ugdymo centru „Šviesa“, Jaunuolių dienos centru, l/d „Vaikystė“, Panevėžio kolegijos Medicinos ir socialinių mokslų fakultetu. Buvo tęsiamas pilietinis projektas **„**Dainuoju Lietuvai“ su l/d „Vaikystė“, kultūrinis-pažintinis „Augu sveikas“ (su l/d „Vaikystė“ Ežiukų grupės vaikais), sveikatinimo projektas **„**Sveikas esu-gryname ore judu**“,** su kitomis ugdymo įstaigomis (dalyviai – vaikai, darbuotojai, tėvai, iš viso apie 60 dalyvių projekte)) projektas „Draugų ratas**“,** kuriame dalyvauja net 8 ugdymo ir socialinės globos įstaigos. Metų pabaigoje aptartas bendradarbiavimas**.** Centro sportuojančių vaikų komanda tęsė bendradarbiavimą su giminingomis įstaigomis per sportą: dalyvavo tarptautinėse neįgaliųjų estafečių varžybose „Aš noriu laimėti“, LSDK žymios negalios motorinio aktyvumo varžybose Panevėžyje.

**Patvirtintų asignavimų panaudojimas**

Panevėžio specialioji mokykla-daugiafunkcis centras finansuojamas pagal socialinės paramos įgyvendinimo programą. 2018 metams patvirtinta 552,3 tūkst. € išlaidų suma darbo užmokesčiui, prekėms, paslaugoms ir ilgalaikiam turtui įsigyti . Asignavimų planą sudarė : savivaldybės biudžeto lėšos – 142,1 tūkst. €, savivaldybės biudžeto likučio lėšos – 0,5 tūkst. €, mokinio krepšelio lėšos – 115,7 tūkst. €, ikimokyklinio krepšelio lėšos – 4,2 tūkst. €, lėšos valstybinėms funkcijoms atlikti(socialinei globai asmenims su sunkia negalia) – 181,9 tūkst. € , valstybės speciali tikslinė dotacija regioninėms įstaigoms – 65,2 tūkst. € , pajamų įmokų į biudžetą – 43,2 tūkst. € ir pajamų įmokų į biudžetą 2017 m. likutis – 1,3 tūkst. € . Papildomai skirta buvo skirta 60,2 tūkst. € savivaldybės biudžeto lėšų prekėms, paslaugoms bei ilgalaikiam turtui įsigyti, pedagogų skaičiaus optimizavimui – 0,2 tūkst. €.

Bendras 2018 m. asignavimų planas 624,1 tūkst. €. Lyginant su 2017 m. planas padidėjo150,8 tūkst. €. Savivaldybės biudžeto lėšų asignavimų planas 2018 m., lyginant su 2017 m. padidėjo171,6 tūkst. €. 2018 m. pajamų įmokų surinkta 11,4 tūkst. € daugiau, nei planuota. 2018 m.. Pajamų įmokų likutis padidėjo 8,9 tūkst.€. Valstybės biudžeto lėšos sumažėjo 5 tūkst. €. 2,8 tūkst. € sumažėjo lėšos deleguotoms funkcijoms. Mokino krepšelio lėšos padidėjo 1,6 tūkst.€6 tūkst.€. Socialinių paslaugų kaina nuo 2018 m. nekito – 686 € vienam socialines paslaugas gaunančiam ugdytiniui.

2018 m. iš Panevėžio m. savivaldybės buvo gauta papildomai lėšų: 0,2 tūkst. € vaikų vasaros poilsio projektui įgyvendinti ir 11,9 tūkst.€ laikinųjų darbų programai įgyvendinti.

Debitoriniai įsiskolinimai 2018 m. gruodžio 31 d. – 0,4 tūkst. €. Debitoriniai įsiskolinimai, palyginus su 2017 m. gruodžio 31 d , padidėjo 0,1 tūkst.€.

Kreditoriniai įsiskolinimai 2018 m. gruodžio 31 d. - 0,4 tūkst. € , t. sk. 0,3 tūkst.€ už šildymą. Kreditoriniai įsiskolinimai, palyginus su 2017 m. gruodžio 31 d. , padidėjo 0,6 tūkst.€.

Žemiau pateikiama 2018 m. programų sąmatos su patikslinimais, pagal finansavimo šaltinius ir išlaidų ekonominius straipsnius:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Savivaldybės biudžeto lėšos** | | | | | **tūkst. €** | | | |
| Darbo užmokestis pinigais | | | | | 30,7 | | | |
| Socialinio draudimo įmokos | | | | | 9,4 | | | |
| Materialiojo turto paprasto remonto išlaidos | | | | | 40,6 | | | |
| Komunalinių paslaugų įsigijimo išlaidos | | | | | 11,0 | | | |
| Ūkinio inventoriaus įsigijimo išlaidos | | | | | 17,2 | | | |
| Kitų prekių ir paslaugų įsigijimo išlaidos | | | | | 0,8 | | | |  | | | |
| Darbdavių socialinė parama | | | | | 0,2 | | | |
| Infrastruktūros ir kitų statinių įsigijimas | | | | | 15,8 | | | |
| Transporto priemonių įsigijimas | | | | | 26,6 | | | |
| Kitos mašinos ir įrengimai | | | | | 50,0 | | | |
| Viso : | |  | | | 202,3 | | | |
| **Papildomos savivaldybės biudžeto lėšos skoloms už šildymą padengti** | | | | | **tūkst. €** | | | | | |
| Komunalinių paslaugų įsigijimo išlaidos | | | | | 0,5 | | | | | |
| Viso : | | | | | 0,5 | | | | | |
|  | | | | | | | | | | | | | | | | | |  | | 202,3 |
| **Mokinio krepšelio lėšos** | | | | | **tūkst. €** | | | | | |
| Darbo užmokestis pinigais | | | | | 93,1 | | | | | |
| Socialinio draudimo įmokos | | | | | 28,5 | | | | | |
| Kvalifikacijos kėlimo išlaidos | | | | | 0,1 | | | | | |
| Informacinių technologinių prekės ir paslaugos | | | | | 0,1 | | | | | |
| Ūkinio inventoriaus įsigijimo išlaidos | | | | | 0,7 | | | | | |
| Kitų prekių ir paslaugų įsigijimo išlaidos | | | | | 0,3 | | | | | |
| Darbdavių socialinė parama | | | | | 0,4 | | | | | |
| Viso : | | |  | | 123,2 | | | | | |
|  | | |  | | | | | | | |
| **Ikimokyklinio ugdymo lėšos** | | | | | | tūkst. € | | | | |
| Darbo užmokestis pinigais | | | | | | 3,2 | | | | |
| Socialinio draudimo įmokos | | | | | | 1,0 | | | | |
| Darbdavių socialinė parama | | | | | | 0,02 | | | | |
| Viso : |  | | | | | 2,4 | | | | |
|  | | | | |  | | |
|  | | | | |  | | |
| **Lėšos deleguotoms funkcijoms** | | | | | | | **tūkst. €** | | | |
| Darbo užmokestis pinigais | | | | | | | 123,7 | | | |
| Socialinio draudimo įmokos | | | | | | | 37,7 | | | |
| Mityba | | | | | | | 11,1 | | | |
| Medikamentų išlaidos | | | | | | | 0,3 | | | |
| Ryšių paslaugos | | | | | | | 0,3 | | | |
| Transportas | | | | | | | 4,7 | | | |
| Materialiojo turto paprastojo remonto išlaidos | | | | | | | 0,1 | | | |
| Kvalifikacijos kėlimo išlaidos | | | | | | | 0,2 | | | |
| Komunalinių paslaugų įsigijimo išlaidos | | | | | | | 2,1 | | | |
| Kitų prekių ir paslaugų įsigijimo išlaidos | | | | | | | 2,6 | | | |
| Darbdavių socialinė parama | | | | | | | 1,3 | | | |
| Viso: | | | | | | | 184,0 | | | |  |
|  | |  | |
| **Lėšos laikinųjų darbų programai** | | | |  | | tūkst. € | | | | |
| Kitos paslaugos | | | |  | | 11,9 | | | | |
| Viso : | | | |  | | 11,9 | | | | |
|  | | | |  | | |
| **Valstybės lėšos** | | | | | | **tūkst. €** | | | | |
| Darbo užmokestis pinigais | | | | | | 43,8 | | | | |
| Socialinio draudimo įmokos | | | | | | 13,4 | | | | |
| Ryšių paslaugos | | | | | | 1,1 | | | | |
| Transportas | | | | | | 1,8 | | | | |
| Materialiojo turto paprastojo remonto išlaidos | | | | | | 0,1 | | | | |
| Komunalinių paslaugų įsigijimo išlaidos | | | | | | 3,8 | | | | |
| Kitų prekių ir paslaugų įsigijimo išlaidos | | | | | | 0,7 | | | | |
| Darbdavių socialinė parama | | | | | | 0,5 | | | | |
| Viso : | | | |  | | 65,2 | | | | |
|  | | | |

|  |  |
| --- | --- |
| **Lėšospedagogųskaičiausoptimizavimui** | tūkst. € |
| Darboužmokestispinigais | 0,2 |
| Viso : | 0,2 |

|  |  |  |
| --- | --- | --- |
| **Pajamų įmokos** | | tūkst. € |
| Darbo užmokestis pinigais | | 25,4 |
| Socialinio draudimo įmokos | | 7,7 |
| Mityba |  | 4,8 |
| Transporto išlaikymas | | 0,7 |
| Materialiojo turto paprastojo remonto išlaidos | | 0,3 |
| Kvalifikacijos kėlimo išlaidos | | 0,2 |
| Komunalinių paslaugų įsigijimo išlaidos | | 0,3 |
| Informacinių technologinių prekės ir paslaugos | | 0,8 |
| Ūkinio inventoriaus įsigijimo išlaidos | | 0,7 |
| Kitų prekių ir paslaugų įsigijimo išlaidos | | 1,8 |
| Darbdavių socialinė parama | | 0,4 |
| Viso: | | 48,1 |

|  |  |
| --- | --- |
| **Pajamų įmokų likutis** | tūkst.. € |
| Mitybos išlaidos | 0,4 |
| Materialiojo turto paprastojo remonto išlaidos | 0,8 |
| Komunalinių paslaugų įsigijimo išlaidos | 0,1 |
| Kitų prekių ir paslaugų įsigijimo išlaidos | 0,009 |
| Viso: | 1,3 |

Pajamų įmokų 2018 m. gauta 11,4 tūkst. € daugiau, nei planuota. Lėšų padidėjimą nulėmė padidinta paslaugų kaina ir geras rajono ugdytinių lankomumas.

**Diagramoje pavaizduotos Centro 2018 m. gautos lėšos procentais.**

Centras teikia mokamas socialines paslaugas Panevėžio rajono vaikams pagal sudarytą sutartį su rajono savivaldybe. Rajono savivaldybė moka pagal Panevėžio miesto savivaldybės Tarybos patvirtintą globos kainą 686 € per mėnesį. 2018 metais centras rajono savivaldybės vaikams suteikė paslaugų už 28.3 tūkst. €, surinko –28.3 tūkst. € įmokų. Viso 2018 m suteikta paslaugų už 51,1 tūkst. €. Taip pat gauta 3,7 tūkst. €. pajamų iš darbuotojų už maitinimąsi. Viso pajamų įmokų gauta 55,1 tūkst. €, panaudota 44,5 tūkst. € ir 1,3 tūkst. €. 2017 m. pajamų įmokų likučio lėšų. 11,4 tūkst. € perkelta į 2019 m.

Pajamų įmokų ir pajamų įmokų likučio panaudojimas pagal paskirtį:

|  |  |  |
| --- | --- | --- |
| **Pajamų įmokų panaudojimas** | | tūkst.. € |
| Darbo užmokestis | | 25,4 |
| Socialinis draudimas | | 7,7 |
| Mityba |  | 4,8 |
| Transporto išlaikymas | | 0,7 |
| Materialiojo turto paprastojo remonto išlaidos | | 0,3 |
| Kvalifikacijos kėlimo išlaidos | | 0,2 |
| Komunalinės paslaugos | | 0,3 |
| Informacinių technologinių prekės ir paslaugos | | 0,9 |
| Ūkinio inventoriaus įsigijimo išlaidos | | 0,7 |
| Kitos prekės ir paslaugos | | 1,8 |
| Darbdavių socialinė parama | | 0,4 |
| Viso: |  | 43,2 |
|  |  |  |

**▪Parama**

Gautos paramos likutis 2018 m. sausio 1 dienai 1778,51eurai. 2018 m. gauta paramos

530,67 €. iš Valstybins mokesčių inspekcijos. Iš paramos lėšų 2018 m. įsigyta: už 1041,29 € smėlio dėžė, už 193 € baldų, už 37,97 € įvairių prekių, 46,44 € išleisti centro kiemo draugų šventei. Pramos likutis 2018 m. gruodžio 31 d.-990,48 €.

**Darbo užmokestis**

Darbo užmokesčio 2018 metais išmokėta 320,8 tūkst. eurų

**2018 metų etatai**

|  |  |
| --- | --- |
| VADOVAI : | **4** |
| Direktorius | 1 |
| Direktoriaus pavaduotojas ugdymui | 1 |
| Vyriausias buhalteris | 1 |
| Direktoriaus pavaduotojas ūkio reikalams | 1 |
| TARNAUTOJAI: | **2** |
| Raštinės administratorius | 1 |
| Apskaitininkas | 1 |
| PEDAGOGINIS PERSONALAS: | **8,01** |
| Mokytojai | 5,51 |
| Socialinis pedagogas | 1 |
| Ikimokyklinio ugdymo auklėtojas | 0,5 |
| Logopedas | 1 |
| SOCIALINIAI DARBUOTOJAI: | **4** |
| Vyriausiasis socialinis darbuotojas | 0.5 |
| Socialinis darbuotojas | 2 |
| Socialinis darbuotojas (darbui su suaugusiais) | 1,5 |
| KITI SOCIALINĮ DARBĄ DIRBANTYS DARBUOTOJAI | **1** |
| Užimtumo specialistas | 1 |
| INDIVIDUALIOS PRIEŽIŪROS PERSONALAS: | **10,5** |
| Socialinio darbuotojo padėjėjas | 9,5 |
| Asmeninis asistentas | 1 |
| SVEIKATOS SPECIALISTAI: | **3,27** |
| Gydytojas | 0,27 |
| Vyresnysis slaugytojas | 1 |
| Slaugytojas | 1 |
| Kineziterapeutas | 1 |
| KVALIFIKUOTI DARBUOTOJAI: | **3,75** |
| Sandėlininkas | 0,5 |
| Vyresnysis virėjas | 1 |
| Virėjas | 1 |
| Vairuotojas | 1,25 |
| DARBININKAI: | **5,65** |
| Skalbėjas | 0,5 |
| Valytojas | 1 |
| Sargas | 2,75 |
| Statinių priežiūros darbininkas | 0, 5 |
| Liftininkas | 0,4 |
| Kiemsargis | 0,5 |
| **Iš viso centre:** | **38,18** |

**Kita svarbi informacija**

2018 metais atlikta 281 viešųjų pirkimų (prekių – 218, paslaugų 53, darbų 10), bendra pirkimų sutarčių vertė 220983,80 Eur. CVP IS priemonėmis - 8 pirkimai,, bendra CVP IS priemonėmis atliktu pirkimų sutarčių vertė 87083,94. Eur, tame tarpe iš CPO katalogo atlikti 8 pirkimai už 53221,57. Eur, neskelbiamos apklausos būdu 18980,18 Eur.

Centras vykdė Nenuolatinio pobūdžio darbų programą, priėmėme 16 visuomenei naudingos veiklos darbų atlikėjus*.*

Įvykdyti CVP IS skelbiamos apklausos būdu viešieji pirkimai dėl Naujo keleivinio lifto įrengimo į esamą šachtą. Įrengtas naujas keleivinis liftas. Liftas užregistruotas LR potencialiai pavojingų įrenginių registre.

Įvykdyti CVP IS skelbiamos apklausos būdu viešieji pirkimai dėl Naujo lengvojo automobilio, pritaikyto vežti neįgaliesiems. (Automobilio įrengimas ir pristatymas per 6 mėnesius).

Suremontavome I, IV, V-os grupių patalpas, buhalterijos, vyr. slaugytojos, pavaduotojos ugdymui kabinetus,II aukšto holą, kairės pusės laiptinę, pakeista grindų danga , suremontuotas koridorius, praplatintas iki 2,1 m koridoriaus praėjimas, pakeistos 3 durys, pakeista sena grindų danga,, įrengtos pakabinamos lubos, apšvietimas.

Kieme įrengtos sūpynės „Gandro lizdas“ ir guminė danga po sūpynėmis, karuselė neįgaliesiems, uždengiama smėlio dėžė. Įrengta sporto aikštelė su liejamos gumos granulių danga. Iš Technikos kontrolės tarnybos gauta deklaracija, kad kiemo įrenginiai atitinka standartus.

Įsigyti nauji baldai I ir V grupėms ir buhalterijos, vyr. slaugytojos kabinetams. Centro virtuvei įsigyti nauji sumontuojami baldai, maisto gaminimo stalai. Virtuvės reikmėms įsigytas maisto smulkintuvas. Įsigytas ir muzikos kabinete sumontuotas projektorius, įgarsinimo aparatūra. Įsigyti 5 nauji kompiuteriai.

**IV. ARTIMIAUSIO LAIKOTARPIO ĮSTAIGOS VEIKLOS PRIORITETINĖS**

**KRYPTYS**

Išanalizavus ir įvertinus 2018 metų vykdytas programas ir pasiektus rezultatus, atsižvelgiant į centro 2019-2023 metų Strateginį planą, numatyti 2019 metų prioritetiniai darbai ir vykdytinos priemonės:

● Siekti kokybiškų švietimo pagalbos ir dienos socialinių paslaugų prieinamumo didelių ir labai didelių specialiųjų ugdymo(si) poreikių turintiems asmenims, prioritetu taikant integruotą ugdymą.

efektyvinti švietimo pagalbos teikimą modernizuojant edukacines aplinkas (efektyvesnis IKT priemonių naudojimas);

tobulinti poilsines erdves ( kiemo žaidimų aikštelės tobulinimas, sensorinio takelio, lauko treniruoklių įrengimas);

sudaryti tinkamas sąlygas dienos socialinių paslaugų ir socializacijos programų kokybiškam vykdymui( tobulinti jaunuolių grupių aplinkas).

*●* Sudaryti sąlygas aktyviam bendruomenės narių profesiniam tobulėjimui bei motyvacijai, skatinant gerosios patirties sklaidą:

aktyvinti mokytojų ir socialinių darbuotojų bendradarbiavimą kuriant projektus, planuojant ir organizuojant centro veiklą ( ypatingas dėmesys labai sunkios negalios (autistiškiems) lankytojams);

plėtoti ir stiprinti centro bendruomenės narių bei socialinių partnerių bendradarbiavimą.

Centras tampa švietimo ir dienos socialinės globos įstaiga vaikams ir jaunuoliams su labai sunkiomis fizinėmis ir intelekto negaliomis. Tokiems lankytojams reikalingas ypatingas dėmesys, globa, priežiūra, personalo kvalifikacija. 2019 metais ypatingą dėmesį skirsime personalo kvalifikacijos tobulinimui, bendradarbiavimui su socialiniais partneriais, saugios aplinkos kūrimui, geranoriškam mikroklimatui formuoti. Dalyvavimas kultūriniuose, pažintiniuose renginiuose, Centro veiklos 25-mečio renginiai, padės atsiskleisti kiekvieno bendruomenės nario individualioms savybėms, formuosis šiltesni, draugiškesni kolektyvo santykiai, geriau pažinsime tėvus (globėjus), skatinsime juos dalyvauti centro veikloje. Kiemo aikštelių efektyvesnis panaudojimas leis sėkmingai plėtoti ugdytinių pojūtines patirtis ir saviraišką, keičiant edukacines erdves, įvairės jų laisvalaikio užimtumo organizavimo formos ir būdai.

Direktorė Dainė Šilienė

SUDERINTA

Centro tarybos

2019-01-31 protokolu Nr.3